pythainlp/thai-wiki-dataset-v4 huggingface dataset:
ปาเป่าไช่

ปาเป่าไช่  หรือ ฮัปโปไซ (; โรมาจิ: "happōsai") คือผัดผักนานาชนิด เป็นหนึ่งในอาหารจีน 
การทำ.
ทำได้โดยใช้เนื้อสัตว์ เช่น หมู ไก่ แฮม ทอด ในน้ำมัน ใส่ ปลาหรือหอยหรืออาหารทะเลอย่าง กุ้งฝอย หอยเป๋าฮื้อ ปลิงทะเล หมึกกระดอง ฯลฯ และใส่ เห็ดรา เช่น เห็ดหอม หรือ เห็ดหูหนู รวมทั้ง ผัก เช่น หน่อไม้ แคร์รอต พริกหยวก กะหล่ำปลี แปะก๊วย และ ไข่นกกระทา รอให้ส่วนผสมเยอะ ๆ ผัดให้ข้นเข้ากันปรุงรสด้วย ซีอิ๊ว
ความหมายของ "แปด".
ปาเป่าไช่ในภาษาจีน แปลตรงตัวคือ "ผักแปดสมบัติ" โดยทั่วไปจึงมีการใช้ผัก 8 อย่าง
ในลุ่มแม่น้ำแยงซีของจีน โดยทั่วไปได้ระบุส่วนผสม 8 อย่างในการทำปาเป่าไช่ไว้ แต่ประเภทของส่วนผสมหลักนั้นแตกต่างกันในแต่ละภูมิภาคและแม้แต่ครอบครัวที่แตกต่างกัน
ยกตัวอย่างเช่นอาหารเจ้อเจียง ส่วนประกอบของปาเป่าไช่ ได้แก่ เต้าหู้ขาว ตั้งฉ่าย หัวไชเท้าขาว แคร์รอต เต้าหู้ทอด แห้ว พริกแดง และต้นอ่อนกระเทียม ต่อมาก็นับพริกแดงและกระเทียมเขียวเป็นเครื่องปรุงรส และใส่ถั่วงอกและหน่อไม้ ซึ่งยังคงมีอยู่แปดชนิด
ในเมืองอู๋หู มณฑลอานฮุย มีหัวผักกาด แคร์รอต เห็ดหูหนู เห็ด ผักดอกเหลือง หอมแห้ง ฟองเต้าหู้ หน่อไม้ (หรือซึงฉ่ายแท่ง) 
อย่างไรก็ตาม ในญี่ปุ่นนั้นคำว่า 8 ในที่นี้จะหมายถึงว่ามีจำนวนมาก โดยอาจไม่จำเป็นต้องมีแค่ 8 อย่างเสมอไป
สตาบัลลอย

สตาบัลลอย  เป็นชื่อของโลหะผสมที่แตกต่างกันสองประเภท ประเภทหนึ่งใช้เป็นวัสดุสำหรับทำหัวกระสุน และอีกประเภทหนึ่งพัฒนาขึ้นสำหรับทำแท่งเจาะ
กระสุนเจาะเกราะด้วยพลังงานจลน์.
ในทางการทหาร สตาบัลลอยเป็นโลหะผสมที่มียูเรเนียมด้อยสมรรถนะในสัดส่วนที่สูงผสมกับโลหะอื่น ๆ ซึ่งโดยปกติจะเป็นไททาเนียมหรือโมลิบดีนัม ซึ่งออกแบบมาเพื่อใช้ในกระสุนเจาะเกราะด้วยพลังงานจลน์ สูตรผสมอาจมีส่วนประกอบของยูเรเนียมด้อยสมรรถนะ 99.25% และไททาเนียม 0.75% ขณะที่บางสูตรอาจมีไททาเนียมผสมได้ถึง 3.5% สตาบัลลอยมีความหนาแน่นมากกว่าตะกั่วประมาณ 65%
ทางเลือกอื่นนอกจากการใช้สตาบัลลอยในกระสุนเจาะเกราะด้วยพลังงานจลน์คือการใช้โลหะผสมทังสเตน แต่วัสดุมีราคาแพงกว่า ยากต่อการขึ้นรูปมากกว่า และไม่เป็นวัสดุไพโรโฟริก ดังนั้นกระสุนจึงไม่ก่อให้เกิดเปลวเพลิงหลังกระทบเป้าหมาย กระสุนเจาะเกราะจากโลหะผสมทังสเตนยังมีแนวโน้มที่ส่วนปลายจะบานออกเป็นรูปเห็ดระหว่างการเจาะเกราะ ในขณะที่โลหะผสมยูเรเนียมมักจะสามารถรักษาทรงแหลมของหัวกระสุนไว้ได้
โลหะผสมจากยูเรเนียมด้อยสมรรถนะที่เกิดขึ้นใหม่อีกชนิดคือ สตากัลลอย  ซึ่งสร้างจากไนโอเบียม (ร้อยละ 0.01–0.95 โดยน้ำหนัก), วานาเดียม (ร้อยละ 1–4.5 โดยน้ำหนัก ระหว่างปฏิกริยาแบบแกมมา-ยูเทกตอยด์ และยูเทกติก) และยูเรเนียม (สมดุล) ซึ่งมีการปรับปรุงความสามารถในการขึ้นรูป และสามารถประยุกต์ใช้ในงานโครงสร้างได้
แท่งเจาะ.
สตาบัลลอย ยังเป็นชื่อที่ใช้ในเชิงพาณิชย์ของเหล็กกล้าไร้สนิมประเภทหนึ่งซึ่งใช้เป็นแท่งเจาะสำหรับแท่นขุดเจาะ ตัวอย่างเช่น สตาบัลลอย เอจี17  เป็นวัสดุที่แตกต่างจากสตาบัลลอยทางการทหาร โดยมีส่วนผสมเป็นแมงกานีส 20.00%, โครเมียม 17.00%, ซิลิคอน 0.30%, คาร์บอน 0.03%, ไนโตรเจน 0.50% และโมลิบดีนัม 0.05% เจือผสมกับเหล็ก ซึ่งโลหะผสมนี้มีคุณสมบัติที่ไม่เป็นแม่เหล็ก
เกียวซะ โนะ โอโช

เกียวซะ โนะ โอโช (; โรมาจิ: "gyōza no oshō") เป็นร้านอาหารจีนของญี่ปุ่นที่ขายเกี๊ยวซ่าและอาหารอื่น ๆ มีต้นกำเนิดที่เกียวโต ดำเนินการโดย บริษัทโอโชฟูดเซอร์วิสจำกัด และเปิดสาขาไปทั่วประเทศ โดยเฉพาะในพื้นที่เคฮันชิง
บางครั้งเรียกสั้น ๆ ว่า โอโช แต่ก็อาจชวนให้สับสนกับโอซากะโอโช (大阪王将) ได้ ดังนั้นเพื่อแยกให้ต่างจึงอาจเรียกว่า "เกียวโตโอโช" (京都王将) นอกจากนี้ยังมีร้านบางสาขาที่เขียนคำว่า "เกียวโต" บนป้ายร้านอย่างชัดเจน
ณ วันที่ 31 มีนาคม 2020 มีร้านค้าสาขาที่บริหารจัดการโดยตรงอยู่ 523 แห่ง (รวมร้านค้าในต่างประเทศ 3 แห่ง) และร้านค้าแฟรนไชส์ 214 แห่ง รวมเป็น 737 แห่ง จังหวัดที่ยังไม่มีร้านนี้อยู่คือ จังหวัดคาโงชิมะ, อาโอโมริ, อิวาเตะ, ฟูกูชิมะ, อากิตะ, ยามางาตะ, ชิมาเนะ, มิยาซากิ และโอกินาวะ
อิโมนิ

อิโมนิ (; โรมาจิ: "imoni") หรือ อิโมนิไก (芋煮会) เป็นงานประจำฤดูกาลที่จัดขึ้นในพื้นที่ต่างๆ ภูมิภาคโทโฮกุ เช่น จังหวัดยามางาตะ และ จังหวัดมิยางิ ในญี่ปุ่น ใน ฤดูใบไม้ร่วง โดยจะมารวมตัวกันที่ ริมแม่น้ำหรือสถานที่อื่น ๆ ทำนาเบโมโนะโดยใช้เผือกต่าง ๆ กินร่วมกันหลายคน มักจัดควบคู่ไปกับบาร์บีคิว
ภาพรวม.
อิโมนิจัดขึ้นเพื่อเป็นกิจกรรมกระชับมิตรภาพระหว่างครอบครัว เพื่อน ชุมชน โรงเรียน ที่ทำงาน และกลุ่มอื่นๆ เป็นที่นิยมเป็นพิเศษในจังหวัดยามากาตะและจังหวัดมิยางิ และได้กลายเป็นประเพณีประจำฤดูใบไม้ร่วง เป็นหนึ่งในการเลี้ยงโต๊ะกลางแจ้ง เช่นเดียวกับงานฮานามิ ในฤดูใบไม้ผลิ ในจังหวัดนีงาตะ และ ภูมิภาคคันโต อิโมนิอาจจัดขึ้นในฐานะกิจกรรมท้องถิ่นเป็นหลัก 
การเพาะปลูกเผือกในภูมิภาคโทโฮกุโดยใช้เมล็ดมันฝรั่งพันธุ์พื้นเมืองมักจะเก็บเกี่ยวประมาณ เดือนตุลาคม ดังนั้นอิโมนิไกทั่วไปจึงค่อย ๆ เริ่มตั้งแต่ต้นเดือนตุลาคม หลังจากนั้น ฤดูท่องเที่ยวโดยทั่วไปคือตั้งแต่ปลายเดือนตุลาคมถึงต้นเดือนพฤศจิกายน และจะสิ้นสุดเมื่อจบฤดูที่ใบไม้เปลี่ยนสีหรือหิมะแรกตก
นอกจากนี้ ยังมีการรวมคำว่า "คอมมิวนิเคชัน" (コミュニケーション) ที่แปลว่าการสื่อสาร เข้ากับคำว่า "อิโมนิ" กลายเป็น "อิโมนิเคชัน" (イモニケーション) เพื่อหมายถึงปฏิสัมพันธ์ในงานอิโมนิ
เกรอัม ซูนิสส์

เกรอัม เจมส์ ซูนิสส์ (เกิด 6 พฤษภาคม ค.ศ. 1953) เป็นอดีตนักฟุตบอลและผู้จัดการทีมชาวสกอตแลนด์ และปัจจุบันเป็นผู้เชี่ยวชาญฟุตบอลทางโทรทัศน์
ซูเนสเป็นกัปตันทีมของลิเวอร์พูลที่ประสบความสำเร็จในช่วงต้นคริสต์ทศวรรษ 1980, ผู้เล่น-ผู้จัดการทีมของเรนเจอส์ในช่วงปลายคริสต์ทศวรรษ 1980 และกัปตันทีมของทีมชาติสกอตแลนด์ เขายังเล่นให้แก่ทอตนัมฮอตสเปอร์, มิดเดิลส์เบรอ และซัมป์โดเรีย
อาชีพผู้จัดการทีมของซูนิสส์เริ่มต้นเมื่อเขาเข้าร่วมทีมเรนเจอส์ โดยพาพวกเขาคว้าแชมป์ลีกสกอตแลนด์ 3 สมัย และลีกคัพ 4 สมัย ก่อนจะเข้าร่วมทีมลิเวอร์พูลในฐานะผู้จัดการทีม เขาไปเป็นผู้จัดการทีมของกาลาตาซาราย, เซาแทมป์ตัน, โตรีโน, เบนฟิกา, แบล็กเบิร์นโรเวอส์ และนิวคาสเซิลยูไนเต็ด
ระดับอาชีพ.
เริ่มต้นอาชีพ.
ซูนิสส์เติบโตในย่านเซาตันเมนของเอดินบะระ และสนับสนุนสโมสรท้องถิ่นอย่างฮาตส์ และเรนเจอส์ ตอนเป็นวัยรุ่น ซูนิสส์เล่นให้กับ North Merchiston สโมสรเด็กในท้องถิ่น
อาชีพค้าแข้งของซูนิสส์เริ่มต้นจากการเป็นเด็กฝึกที่ทอตนัมฮอตสเปอร์ ภายใต้การคุมทีมของบิล นิโคลสัน (อดีตผู้เล่นของสเปอร์และผู้จัดการทีมชุดดับเบิลแชมป์ฤดูกาล 1960-61) เขาเซ็นสัญญาอาชีพเมื่ออายุ 15 ปีใน ค.ศ. 1968 เขาผิดหวังที่ขาดโอกาสในทีมชุดใหญ่ ซูนิสส์กล่าวกับนิโคลสันว่าเขาเป็นผู้เล่นที่ดีที่สุดของสโมสร ซูนิสส์ลงเล่นให้สเปอส์ในทีมชุดใหญ่ 1 นัดในยูฟ่าคัพในฐานะผู้เล่นสำรอง
หอยตลับลาย

หอยตลับลาย ("Meretrix lusoria") หรือ ฮามางุริ (ハマグリ, 蛤, 文蛤, 蚌, 浜栗, 鮚) เป็นหอยสองฝาชนิดหนึ่ง จัดอยู่ในวงศ์ Veneridae เป็นหอยชนิดหนึ่งที่ใช้เป็นอาหารทั่วไป ในวัฒนธรรมไฮกุของญี่ปุ่น หอยชนิดนี้เป็นหนึ่งในคำคิโงะ (คำประจำฤดูกาล) สำหรับฤดูใบไม้ผลิ
เซนต์เซย์ย่า กำเนิดอัศวินจักรราศี

เซนต์เซย์ย่า กำเนิดอัศวินจักรราศี (; โรมาจิ: "Seinto Seiya The Beginning") เป็นภาพยนตร์จินตนิมิตโลดโผนในปี พ.ศ. 2566 กำกับโดยโทมัส บากินสกี้ เขียนบทภาพยนตร์โดยทีมเขียนบทได้แก่ จอช แคมป์เบล และ แมตต์ สตูเกนร่วมกับคีล เมอร์เรย์ ภาพยนตร์เรื่องนี้ดัดแปลงมาจากมังงะเรื่อง "เซนต์เซย์ย่า" ของมาซามิ คูรูมาดะ ภาพยนตร์นำแสดงโดยมักเก็นยู อาราตะ, ฟัมเกอ ยันส์เซิน, Madison Iseman, Diego Tinoco, Mark Dacascos, Nick Stahl และ Sean Bean ภาพยนตร์มีกำหนดออกฉายในประเทศญี่ปุ่นในวันที่ 28 เมษายน พ.ศ. 2566 ในประเทศไทยในวันที่ 11 พฤษภาคม พ.ศ. 2566 และประเทศสหรัฐในวันที่ 12 พฤษภาคม พ.ศ. 2566
เรียลลี่คูลแอร์ไลนส์

เรียลลี่คูลแอร์ไลนส์  เป็นสายการบินสตาร์ตอัปสัญชาติไทย ก่อตั้งในวันที่ 2 มีนาคม พ.ศ. 2566 และเปิดตัวในวันที่ 22 มีนาคม เรียลลี่คูลนิยามตัวเองว่าเป็นสายการบินไลฟ์สไตล์–ฟูลเซอร์วิส คือจะไม่เน้นความหรูหราและไม่ได้เป็นสายการบินราคาประหยัด ปัจจุบันเรียลลี่คูลแอร์ไลนส์ได้รับใบอนุญาตประกอบกิจการบินพลเรือนจากสำนักงานการบินพลเรือนแห่งประเทศไทยแล้ว ขณะนี้อยู่ระหว่างรอการพิจารณาการออกใบรับรองผู้ดำเนินการเดินอากาศ โดยคาดว่าจะสามารถเริ่มทำการบินได้ภายในไตรมาสที่สองของปี พ.ศ. 2568
จุดหมายปลายทาง.
เรียลลี่คูลแอร์ไลนส์จะให้บริการเที่ยวบินไปยังจุดหมายปลายทางระหว่างประเทศเป็นหลัก จะไม่ทำเที่ยวบินภายในประเทศ โดยได้มีการคาดการณ์ว่าจะเป็นเส้นทางสู่ญี่ปุ่น, จอร์เจีย, คาซัคสถาน, เกาหลีใต้, จีน, สหราชอาณาจักร, สหรัฐอเมริกา, สหภาพยุโรป, ตุรกี และออสเตรเลีย
ฝูงบิน.
เรียลลี่คูลแอร์ไลนส์ได้มีการเจรจากับแอร์บัสและโบอิงในการนำเครื่องบินลำตัวกว้างประจำการในฝูงบิน โดยสายการบินมีแผนที่จะนำเครื่องบินเข้าประจำการจำนวนสองลำภายในปี 2566 และอีกสองลำภายในปี 2567 เริ่มแรกจะทำการเช่าเครื่องบินโบอิง 777-200อีอาร์และแอร์บัส เอ330 มาประจำการ แล้วจึงจะใช้แอร์บัส เอ350 ที่ใหม่กว่าแทน
หอยอาซาริ

หอยอาซาริ (アサリ, 浅蜊, 蛤仔, 鯏, ชื่อวิทยาศาสตร์: "Ruditapes philippinarum" หรือ "Lajonkairia lajonkairii") เป็น หอยสองฝา ที่อยู่ในวงศ์ Veneridae เป็นหอยกินได้ที่สำคัญที่สุดชนิดหนึ่ง ในความหมายกว้าง ๆ เป็นคำทั่วไปสำหรับเรียกหอยสองฝาที่อยู่ในสกุล "Ruditapes" ทั้งหมด
ในวัฒนธรรมไฮกุของญี่ปุ่น เป็นคำคิโงะ (คำประจำฤดูกาล) แสดงถึงฤดูใบไม้ผลิ
ชิงูเรนิ

ชิงูเรนิ (; โรมาจิ: "shigureni") เป็นสึกูดานิชนิดหนึ่งที่ใส่ขิง ใช้อาหารทะเล (เช่น หอย เนื้อวัว) เป็นส่วนผสม อาจเรียกชื่อสั้น ๆ ว่า "ชิงูเระ" บางครั้งก็เขียนว่า 
ที่มาของชื่อ.
คำว่า "ชิงูเระ"  หมายถึงฝนที่ตกในช่วงระหว่างฤดูใบไม้ร่วงกับฤดูหนาว มักตกเป็นเวลาสั้น ๆ แล้วก็หยุด
สาเหตุที่ใช้คำว่า "ชิงูเระ" มาเป็นชื่อเรียกนั้นไม่เป็นที่แน่ชัด เชื่อกันว่าอาจมีที่มาดังต่อไปนี้
เอสลอมอบอด (เทศมณฑลแซร์แดชต์)

เอสลอมอบอด  เป็นหมู่บ้านในตำบลออลอน อำเภอกลาง เทศมณฑลแซร์แดชต์ จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 942 คนใน 176 ครัวเรือน จากนั้นใน พ.ศ. 2554 มีประชากรถึง 989 คนใน 262 ครัวเรือน และในสำมะโน พ.ศ. 2559 หมู่บ้านนี้มีประชากร 1,056 คนใน 302 ครัวเรือน ทำให้เป็นหมู่บ้านที่มีขนาดใหญ่สุดในตำบลนี้
เอสลอมอบอด (เทศมณฑลเซพีดอน)

เอสลอมอบอด  เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 248 คนใน 53 ครัวเรือน.
ชูกาดง

ชูกาดง (; โรมาจิ: "chūkadon") เป็น อาหารจีนแบบญี่ปุ่นที่มีการใช้ปาเป่าไช่วางบนข้าวสวย
ประวัติ.
ในประเทศจีน ผู้คนจำนวนมากรับประทานปาเป่าไช่กับข้าวมาเป็นเวลานาน แต่ก็ไม่ได้ถือว่าเป็นของระดับสูงมากนัก ว่ากันว่าชูกาดงมีต้นกำเนิดในญี่ปุ่น มีทฤษฎีว่าชื่อ "ชูกาดง" นั้นริเริ่มโดยร้านไรไรเก็ง (来々軒) ที่ย่านอาซากุสะ
โรงเตี๊ยมแห่งรัก

โรงเตี๊ยมแห่งรัก  เป็นซีรีส์ทางโทรทัศน์ของเกาหลีใต้ นำแสดงโดย ชิน เย-อึน, รยออุน, ช็อง กุน-จู และคังฮุน ออกอากาศตอนแรกทางเอสบีเอสทีวีในวันที่ 20 มีนาคม ค.ศ. 2023 และออกอากาศทุกวันจันทร์และวันอังคาร เวลา 22:00 น. (เวลามาตรฐานเกาหลี) นอกจากนี้ยังมีสตรีมบน Wavve ในเกาหลีใต้และบน Viki และวิว ในบางภูมิภาค
เรื่องย่อ.
ซีรีส์เกี่ยวกับหญิงสาวเจ้าของเกสต์เฮาส์ชื่อ สวนบุปผา และผู้อยู่อาศัยที่มีความลับรวมตัวกันเพื่อตามหา อี ซ็อล องค์รัชทายาทที่หายตัวไปเมื่อ 13 ปีก่อน
ถนนประดิพัทธ์

ถนนประดิพัทธ์ เป็นถนนที่เชื่อมระหว่างแขวงถนนนครไชยศรี เขตดุสิต กับแขวงพญาไท เขตพญาไท กรุงเทพมหานคร มีขนาดของความกว้างถึง 4 ช่องจราจร มีความยาว 1.808 กิโลเมตร ต้นถนนเริ่มต้นจากทางแยกสะพานแดง ท้ายถนนคือทางแยกสะพานควายบริเวณย่านสะพานควาย ชื่อถนนประดิพัทธ์ตั้งชื่อตามพระยาประดิพัทธภูบาล (คอยู่เหล ณ ระนอง)
ประวัติ.
ในอดีตบริเวณนี้เป็นทุ่ง ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน) หลังการเปลี่ยนแปลงการปกครองนายทหารเข้ามาอยู่อาศัยบริเวณนี้รวมถึงบริเวณใกล้เคียงอย่างซอยราชครูและอารีย์
บริเวณทางรถไฟสายเหนือตัดกับถนนประดิพัทธ์ เป็นจุดสำคัญทางประวัติศาสตร์ เป็นที่นัดหมายผู้นำทหารของคณะผู้ก่อการเปลี่ยนแปลงการปกครอง ตอนเช้ามืดเวลา 05.00 น. ของวันที่ 24 มิถุนายน พ.ศ. 2475 ตามที่ปรากฏใน "บันทึกการปฏิวัติ 24 มิถุนายน 2475" ของพันเอกพระยาทรงสุรเดช เพราะจุดนี้เป็นจุดเป้าหมายของคณะที่จะเข้าไปจู่โจมยึดกำลังอาวุธยุทโธปกรณ์และขนกำลังพลก็อยู่บนถนนทหาร โดยในช่วงเวลานั้นบริเวณนี้น่าจะเปลี่ยวมาก ในช่วง พ.ศ. 2505–2510 ย่านนี้ก็ยังไม่ค่อยมีคนอาศัยอยู่มากนัก
ในช่วงสงครามเวียดนาม เกิดโรงแรมและผับเพื่อรองรับทหารจีไอ เช่น โรงแรมประดิพัทธิ์ โรงแรมกานต์มณี โรงแรมอลิซาเบธ โรงแรมแอมบาสซี่ เป็นต้น ในช่วงปี พ.ศ. 2520–2532 ชาวอาหรับจากซาอุดีอาระเบียก็มักมาพักโรงแรมเหล่านี้ด้วย ในอดีตเป็นที่ตั้งของห้างเมอร์รี่คิงส์สะพานควาย เป็นที่ตั้งของโรงหนังพหลโยธินรามา รวมทั้งเป็นศูนย์รวมของโรงเรียนกวดวิชาในยุคก่อน หลังจากมีสถานีรถไฟฟ้าบีทีเอสสะพานควาย ทำให้บริเวณนี้ได้รับการพัฒนาด้านอสังหาริมทรัพย์เกิดคอนโดมิเนียม เปลี่ยนจากย่านเชิงพาณิชย์กลายเป็นย่านที่อยู่อาศัยระดับกลางบน
ปัจจุบัน สองข้างทางเป็นตึกแถวอาคารพาณิชย์เกือบตลอดเส้นทาง โดยอาคารพาณิชย์ทั้งสองข้างทางนั้นเปิดเป็นร้านอาหาร ร้านทอง ธนาคาร ฯลฯ
ประตูซีเหอ

ประตูซีเหอ (แมนจู: <templatestyles src="Template:MongolUnicode/fonts.css" />ᡳᠵᡳᠰᡥᡡᠨ <br>ᡥᡡᠸᠠᠯᡳᠶᠠᠮᠪᡠᡵᡝ <br>ᡩᡠᡴᠠ "ijishūn hūwaliyambure duka") หรือ ซีเหอเหมิน  เป็นประตูที่ตั้งอยู่บนถนนกลางของเขตพระราชฐานชั้นนอกของพระราชวังต้องห้าม อยู่ที่ด้านนอกของประตูไท่เหอและอยู่ทางตะวันออกฝั่งตรงข้ามกับประตูเสียเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ (1420) และได้ชื่อว่า ประตูแห่งการเชื่อฟังทางขวา อาคารปัจจุบันสร้างขึ้นในปีที่ 23 ของรัชสมัยเฉียนหลง (1758)
ประตูเสียเหอ

ประตูเสียเหอ  หรือ เสียเหอเหมิน  เป็นประตูที่ตั้งอยู่บนถนนกลางของลานชั้นนอกของพระราชวังต้องห้าม ด้านนอกของประตูไท่เหอ อยู่ทางทิศตะวันออกและตรงข้ามกับประตูซีเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ และตั้งชื่อว่า ประตูแห่งการเชื่อฟังด้านซ้าย อาคารหลังปัจจุบันสร้างขึ้นใหม่ในช่วงต้นของรัชสมัยซุ่นจื้อ และตั้งชื่อตามปัจจุบัน
ประตูเจินตู้

ประตูเจินตู้ (แมนจู: <templatestyles src="Template:MongolUnicode/fonts.css" />ᡨᠣᠪ <br>ᡩᠠᠰᠠᠨ ᡳ <br>ᡩᡠᡴᠠ "tob dasan-i duka") เป็นประตูทางด้านทิศตะวันตกของประตูไท่เหอ สร้างขึ้นครั้งแรกพร้อมกับประตูไท่เหอและตั้งชื่อว่า ประตูซีเจี่ยว  ต่อมาในปี ค.ศ. 1526 จักรพรรดิเจียจิ้งเปลี่ยนชื่อประตูนี้เป็น ประตูเซฺวียนจื้อ  ประตูถูกไฟไหม้และทำลายลงในปีที่ 14 ของรัชสมัยกวังซฺวี่และสร้างใหม่ในปีถัดกัน ชื่อปัจจุบันของประตูนี้จักรพรรดิราชวงศ์ชิงพระราชทานให้
คาวาโงเอะ (จังหวัดมิเอะ)

คาวาโงเอะ  เป็นเมืองที่ตั้งอยู่ในอำเภอมิเอะ จังหวัดมิเอะ ข้อมูลเมื่อ ค.ศ. 2023 (2023)[ [update]] เมืองคาวาโงเอะมีประชากรประมาณ 15,455 คน มีความหนาแน่นของประชากร 1,770 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เมืองคาวาโงเอะตั้งอยู่ทางตะวันออกเฉียงเหนือของจังหวัดมิเอะ บริเวณที่ราบต่ำติดกับอ่าวอิเซะ บางส่วนของเทศบาลเป็นที่ที่น้ำท่วมถึง มีระดับความสูงที่ระดับน้ำทะเลหรือใกล้เคียงกับระดับน้ำทะเล
ภูมิอากาศ.
คาวาโงเอะมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") โดยมีลักษณะเฉพาะคือฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในคาวาโกเอะอยู่ที่ 14.9 °C ปริมาณน้ำฝนเฉลี่ยทั้งปีอยู่ที่ 1,656 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.5 °C
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของคาวาโงเอะเพิ่มขึ้นอย่างต่อเนื่องในช่วง 30 ปีที่ผ่านมา
ประวัติศาสตร์.
พื้นที่ที่เป็นเมืองคาวาโงเอะในปัจจุบัน เดิมเป็นส่วนหนึ่งของแคว้นโบราณที่มีชื่อว่า แคว้นอิเซะ และเป็นส่วนหนึ่งของแคว้นศักดินาคูวานะในยุคเอโดะ มีการถมทะเลเป็นพื้นที่ขนาดใหญ่เพื่อเพิ่มพื้นที่ปลูกข้าว ต่อมาในยุคเมจิ เมื่อมีการประกาศใช้ระบบเทศบาล ได้มีการจัดตั้งเทศบาลหมู่บ้านขึ้นภายในอำเภออาซาเกะเมื่อวันที่ 1 เมษายน ค.ศ. 1889 หมู่บ้านคาวาโวเอะก็เป็นหนึ่งในนั้น อำเภออาซาเกะถูกยุบและรวมเข้ากับอำเภอมิเอะเมื่อ ค.ศ. 1896 หมู่บ้านโควาโงเอะได้รับการยกฐานะเป็นเมืองเมื่อวันที่ 17 ตุลาคม ค.ศ. 1957
การเมืองการปกครอง.
เมืองคาวาโงเอะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเมืองที่เป็นระบบสภาเดียว มีสมาชิก 12 คน ในการเมืองระดับจังหวัด เมืองคาวาโงเอะพร้อมกับเทศบาลอื่น ๆ ในอำเภอมิเอะ เป็นเขตเลือกตั้งที่ให้สมาชิกสภาจังหวัดมิเอะจำนวน 2 คน ในการเมืองระดับชาติ เมืองคาวาโงเอะเป็นส่วนหนึ่งของเขตเลือกตั้งจังหวัดมิเอะ เขต 3 ในการเลือกตั้งสภาผู้แทนราษฎรของสภานิติบัญญัติแห่งชาติ
เศรษฐกิจ.
เศรษฐกิจพื้นฐานของเมืองคาวาโงเอะ ได้แก่ การเกษตร และการประมงเชิงพาณิชย์ เมืองนี้ยังเป็นที่ตั้งของโรงไฟฟ้าคาวาโงเอะของบริษัทชูบุอิเล็กทริกพาวเวอร์ (Chubu Electric Power)
การศึกษา.
คาวาโงเอะมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และโรงเรียนที่สังกัดคณะกรรมการการศึกษาจังหวัดมิเอะ ได้แก่ โรงเรียนมัธยมปลาย 1 แห่ง
ประตูเจาเต๋อ

ประตูเจาเต๋อ  เป็นประตูในพระราชวังต้องห้าม ตั้งอยู่ทางทิศตะวันออกถัดจากประตูไท่เหอ ประตูได้รับการตั้งชื่อครั้งแรกว่า ประตูมุมตะวันออก ในสมัยราชวงศ์หมิง
คาวาโงเอะ

คาวาโงเอะ  อาจหมายถึง
สถานที่.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จีนไทเปในเอเชียนเกมส์ 2022

ประเทศไต้หวัน เข้าร่วมแข่งขันในนามจีนไทเป ในเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
โจ เพชชี

โจเซฟ แฟรงก์ เพชชี ("-ee", ; เกิด 9 กุมภาพันธ์ ค.ศ. 1943) เป็นนักแสดงและนักดนตรีชาวอเมริกัน เขาเป็นที่รู้จักจากการแสดงเป็นตัวละครที่มีความบึกบึนและแปรปรวนในหลากหลายแนว รวมถึงผลงานที่แสดงร่วมกับรอเบิร์ต เดอ นิโร และมาร์ติน สกอร์เซซี ในภาพยนตร์เรื่อง "นักชกเลือดอหังการ์" (1980), "คนดีเหยียบฟ้า" (1990), "ร้อนรัก หักเหลี่ยมคาสิโน" (1995) และ "คนใหญ่ไอริช" (2019) นอกจากนั้นเขายังปรากฏในภาพยนตร์เรื่อง "เมืองอิทธิพล คนอหังการ์" (1984), "มูนวอล์คเกอร์ ดิ้นมหัศจรรย์" (1988), "รอยเลือดฝังปฐพี" (1991), "โค่นถนนสายเจ้าพ่อ" (1993) และ "ผ่าภารกิจเดือด องค์กรลับ" (2006) บทบาทตลกขบขันของเขา รวมถึงภาพยนตร์สองภาคแรกในแฟรนไชส์ "โดดเดี่ยวผู้น่ารัก" (1990–1992), "วินนี่ ญาติพี่รวมมิตร" (1992) และแฟรนไชส์ "ริกก์ส คนมหากาฬ"
เพชชีได้รับรางวัลออสการ์ สาขานักแสดงสมทบชายยอดเยี่ยม จากบทนักเลง ทอมมี เดวีโต ในเรื่อง "คนดีเหยียบฟ้า" และได้รับการเสนอชื่อในสาขาเดียวกันอีกสองครั้ง จากบทโจอี ลามอตตา และรัสเซลล์ บูฟาลีโน ในเรื่อง "นักชกเลือดอหังการ์" และ "คนใหญ่ไอริช" ตามลำดับ เขาประกาศวางมือจากการแสดงในปี 1999 แต่ได้กลับมาแสดงภาพยนตร์อีกสี่เรื่องตั้งแต่นั้นมา
นอกจากอาชีพนักแสดง เขายังเป็นนักดนตรีผู้ออกสตูดิโออัลบั้มมาแล้วสามชุด ได้แก่ "ลิตเติลโจชัวร์แคนซิง!" (1968), "วินเซนต์ลากวาร์เดียแกมบินีซิงส์จัสต์ฟอร์ยู" (1998) และ "เพชชี... สติลซิงอิง" (2019)
ความสัมพันธ์บรูไน–เยอรมนี

ประเทศบรูไนและประเทศเยอรมนีสถาปนาความสัมพันธ์ทางการทูตใน ค.ศ. 1984 โดยบรูไนมีสถานทูตในเบอร์ลิน ส่วนเยอรมนีมีสถานทูตในบันดาร์เซอรีเบอกาวัน
ประวัติ.
ทั้งสองประเทศเริ่มสร้างความสัมพันธ์ตั้งแต่วันที่ 1 พฤษภาคม ค.ศ. 1984 จากนั้นใน ค.ศ. 1985 สมเด็จพระราชาธิบดีสุลต่านฮัสซานัล โบลเกียห์เสด็จไปประเทศเยอรมนีเป็นการส่วนพระองค์ ก่อนจะเสด็จเยือนระดับอาคันตุกะใน ค.ศ. 1998 จากนั้นจึงเสด็จอย่างเป็นทางการใน ค.ศ. 2002 และ 2011 ส่วนทางฝั่งเยอรมนี นายกรัฐมนตรีเฮ็ลมูท โคล เยือนประเทศบรูไนอย่างเป็นทางการใน ค.ศ. 1997
เศรษฐกิจ.
บรูไนมองประเทศเยอรมนีเป็นหุ้นส่วนทางเศรษฐกิจที่สำคัญ โดยมีการเพิ่มการค้าทวิภาคีใน ค.ศ. 2011 ที่ประมาณ 346 ล้านยูโร สินค้าที่เยอรมนีส่งออกส่วนใหญ่ได้แก่ รถยนต์ เครื่องจักร เคมีภัณฑ์ และเครื่องจักรกลหนัก นอกจากนี้ยังมีการให้สัตยาบันข้อตกลงว่าด้วยการส่งเสริมและคุ้มครองการลงทุนซึ่งกันและกันระหว่างสองประเทศ
การศึกษา.
ทั้งสองประเทศจัดโครงการนักเรียนแลกเปลี่ยนที่เริ่มต้นใน ค.ศ. 2008 ซึ่งเริ่มต้นด้วยกลุ่มนักเรียนชาวบรูไนเข้าศึกษาในมหาวิทยาลัยของเยอรมนี
แอวริล ลาวีน (อัลบั้ม)

แอวริล ลาวีน  เป็นสตูดิโออัลบั้มลำดับที่ 5 ของนักร้องนักแต่งเพลงชาวแคนาดา แอวริล ลาวีน เปิดตัวเมื่อวันที่ 1 พฤศจิกายน ค.ศ. 2013 โดยอีพิกเรเคิดส์ในอเมริกาเหนือและโซนี่มิวสิกเอ็นเตอร์เทนเมนต์ในทั่วโลก ลาวีนร่วมมือกับโปรดิวเซอร์มากมายรวมถึงมาร์ติน จอห์นสัน, ปีเตอร์ สเวนส์สัน, เดวิด ฮอดจ์ส, แมตต์ สไควร์ และชาด โครเกอร์ ทั้งในด้านดนตรีและเนื้อเพลง อัลบั้มนี้มีความแตกต่างจากการผลิตที่เน้นเสียงอะคูสติกของอัลบั้มก่อนหน้าของเธอ "กูดบายลอลาบาย" (2011) ซึ่งมีเสียงป็อปอัพเทมโปที่ผสมผสานกับพลังและเปียโนบัลลาด "แอวริล ลาวีน"ยังผสมผสานดนตรีอิเล็กทรอนิกส์ อินดัสเทรียล และพังก์ร็อก อัลบั้มนี้มีการทำงานร่วมกันของนักร้องสองคน: โครเกอร์และนักร้องแนวอินดัสเทรียลเมทัลชาวอเมริกันมาริลีน แมนสัน ทำให้เป็นอัลบั้มแรกของแอวริล ลาวีนที่มีการร้องที่โดดเด่น อัลบั้มนี้ถือเป็นการเปิดตัวครั้งแรกและครั้งเดียวของเธอผ่านอีพิกเรเคิดส์ และเป็นการเปิดตัวครั้งสุดท้ายของเธอกับโซนี่มิวสิก ซึ่งเธอเซ็นสัญญากับบีเอ็มจีในปี ค.ศ. 2000
โดยทั่วไปแล้ว "แอวริล ลาวีน"ได้รับคำวิจารณ์ในแง่บวกจากนักวิจารณ์เพลง โดยหลายคนยกย่องเพลงที่ให้บรรยากาศสบาย ๆ ไร้กังวล ขณะที่คนอื่น ๆ วิจารณ์ทัศนคติที่ "ดื้อรั้น" ในบางเพลง โดยมองว่าเป็นการบังคับและไม่เป็นธรรมชาติ อัลบั้มเปิดตัวที่อันดับห้าในบิลบอร์ด 200 โดยขายได้ 44,000 ชุดในสัปดาห์แรก แม้ว่าอัลบั้มนี้จะพิสูจน์แล้วว่าเป็นอัลบั้มที่ติดอันดับสูงสุดในลำดับที่ 5 ของเธอในชาร์ต นอกจากนี้ยังขึ้นสูงสุดเป็นอันดับสองในญี่ปุ่น โดยขายได้ 47,873 ชุดในสัปดาห์แรก ซึ่งเป็นการเปิดตัวสูงสุดสำหรับอัลบั้มในประเทศใดประเทศหนึ่งทั่วโลก อัลบั้มนี้ส่งผลกระทบต่อชาร์ตในระดับปานกลาง โดยขึ้นถึงสิบอันดับแรกในกว่าสิบสองประเทศ ขณะที่สูงสุดในอันดับหนึ่งในจีนและไต้หวัน
ซิงเกิลสามเพลงของ"แอวริล ลาวีน" ได้รับการปล่อยตัวทั่วโลก "Here's to Never Growing Up" เปิดตัวเป็นซิงเกิลนำในเดือนเมษายน ค.ศ. 2013 และประสบความสำเร็จในระดับสากล โดยขึ้นอันดับหนึ่งในชาร์ตไต้หวันและฟิลิปปินส์ ขณะที่ติดอันดับสูงสุดสิบอันดับแรกในจีน ไอร์แลนด์ ญี่ปุ่น รัสเซีย และอื่น ๆ เพลงที่สอง "Rock n Roll" ส่งผลที่น้อยกว่า ในขณะที่เพลงที่สาม "Let Me Go" ทำผลงานได้ดีในระดับสากล โดยขึ้นถึง 20 อันดับแรกในสาธารณรัฐเช็ก เกาหลีใต้ และแคนาดา ลาวีนยังสร้างการประชาสัมพันธ์ด้วยมิวสิกวิดีโอที่เป็นที่ถกเถียงสำหรับซิงเกิลที่สี่ "Hello Kitty" ในญี่ปุ่นเท่านั้น เพื่อโปรโมตอัลบั้มเพิ่มเติม ลาวีนเริ่มทัวร์คอนเสิร์ตครั้งที่ห้าของเธอในชื่อดิแอวริล ลาวีนทัวร์
รายการเพลง.
หมายเหตุ
เอ็นซีทีโทแจจ็อง

เอ็นซีทีโดแจจอง (เกาหลี: ; อาร์อาร์: "Ensiti Dojaejeong"; หรือตัวพิมพ์ใหญ่ทั้งหมด) เป็นยูนิตย่อยลำดับที่ 5 ของวงบอยแบนด์เกาหลีใต้ เอ็นซีที ซึ่งก่อตั้งและบริหารโดยเอสเอ็มเอนเตอร์เทนเมนต์ กลุ่มประกอบด้วยสมาชิกสามคนได้แก่ โดยอง, แจฮยอน, และ จองอู เปิดตัวเมื่อวันที่ 17 เมษายน ค.ศ. 2023 ด้วย อีพี (EP) ในชื่อ "Perfume" พวกเขามีชื่อเสียงจากการร้องเพลงแนวอาร์แอนด์บี และมีเสียงร้องที่ดีทั้งหมด ซึ่งแตกต่างจากยูนิตย่อยอื่น ๆของ เอ็นซีที
เดนิส เออร์วิน

โจเซฟ เดนิส เออร์วิน (เกิด 31 ตุลาคม ค.ศ. 1965) เป็นอดีตนักฟุตบอลอาชีพชาวไอริชและผู้จัดรายการโทรทัศน์เกี่ยวกับฟุตบอล
ในฐานะผู้เล่น เขาเล่นเป็นฟูลแบ็คตั้งแต่ปี ค.ศ. 1983 ถึง ค.ศ. 2004 เออร์วินเป็นที่รู้จักกันดีที่สุดจากการเล่นที่ยาวนานและประสบความสำเร็จที่แมนเชสเตอร์ยูไนเต็ด ซึ่งเขาสร้างชื่อเสียงให้ตัวเองเป็น 1 ในผู้เล่นที่สำคัญที่สุดในทีมยูไนเต็ดที่คว้าแชมป์ในประเทศและถ้วยรางวัลยุโรปในช่วงเวลาที่เขาอยู่ที่นั่นระหว่างปี ค.ศ. 1990 ถึง ค.ศ. 2002 เขาได้รับการยกย่องจากอเล็กซ์ เฟอร์กูสันว่าเป็นการเซ็นสัญญาที่ยิ่งใหญ่ที่สุดของเขาแบบปอนด์ต่อปอนด์ ก่อนหน้านี้ในอาชีพของเขา เขาเล่นให้กับลีดส์ยูไนเต็ด และโอลดัมแอทเลติก และจบอาชีพของเขาด้วยการลงเล่น 2 ปีที่วุลเวอร์แฮมป์ตันวอนเดอเรอส์ ซึ่งเป็นสโมสรที่เขาสนับสนุนตั้งแต่ยังเป็นเด็ก
เออร์วินลงเล่นให้ทีมชาติสาธารณรัฐไอร์แลนด์ 56 นัด ยิงได้ 4 ประตู และพาทีมเข้าถึงรอบ 2 (16 ทีมสุดท้าย) ในฟุตบอลโลก 1994 เออร์วินเป็นนักฟุตบอลชาวไอริชที่ประสบความสำเร็จมากที่สุดคนหนึ่งในประวัติศาสตร์ ทำสถิติร่วมกับรอย คีน เพื่อนร่วมทีมแมนเชสเตอร์ ยูไนเต็ด โดยคว้าถ้วยรางวัล 19 รายการในอาชีพของเขา
ชีวิตวัยเด็ก.
เออร์วินเกิดและเติบโตในคอร์ก และได้รับการศึกษาที่โรงเรียน Togher Boys' National School และ Colaiste Chriost Ri
เกียรติประวัติ.
โอลดัมแอทเลติก
แมนเชสเตอร์ยูไนเต็ด
วุลเวอร์แฮมป์ตันวอนเดอเรอส์
อำเภอเจอรันตุต

เจอรันตุต  เป็นอำเภอทางตะวันออกเฉียงเหนือของรัฐปะหัง ประเทศมาเลเซีย เป็นที่ตั้งของตามันเนอการา
อำเภอนี้เป็นอำเภอที่ใหญ่ที่สุดในรัฐปะหัง โดยขอบเขตตอนเหนือติดกับรัฐกลันตันและรัฐตรังกานู ทางใต้ติดกับอำเภอเตอเมอร์โละฮ์และอำเภอมารัน ทางตะวันตกติดกับอำเภอลีปิซและอำเภอเราบ์ และทางตะวันออกติดกับอำเภอกวนตัน
ประวัติ.
ในสมัยอาณานิคม เจอรันตุตเคยเป็นส่วนหนึ่งของอำเภอกัวลาลีปิซ จากนั้นใน ค.ศ. 1951 จึงมีสถานะตำบลปกครองตนเอง (daerah kecil) ที่มีเจ้าหน้าที่ผู้ช่วยเป็นรองจากสำนักงานอำเภอกัวลาลิปิซ เจอรันตุตกลายเป็นอำเภอใหม่ใน ค.ศ. 1959 แต่ไม่มีสิทธิ์ในรัฐสภาจนกระทั่ง ค.ศ. 1974
เขตการปกครอง.
อำเภอเจอรันตุตแบ่งออกเป็น 10 ตำบล ดังนี้:
ประชากร.
จำนวนประชากรมาจากสำมะโน ค.ศ. 2010 ของสำนักงานสถิติ
วงศ์หอยลาย

วงศ์หอยลาย (ชื่อวิทยาศาสตร์: "Veneridae") เป็นวงศ์หนึ่งของหอยในชั้นไบวาลเวีย
เป็นวงศ์ที่ใหญ่ที่สุดของหอยสองฝา โดยมีประมาณ 500–800 สปีชีส์
มีหลายชนิดที่กินได้ ชนิดมักนิยมรับประทานได้แก่ หอยอาซาริ ("Ruditapes philippinarum"), หอยลาย ("Paphia undulata") และ หอยตลับลาย ("Meretrix lusoria")
คิโงะ

คิโงะ (; โรมาจิ: "kigo") เป็นคำที่ใช้ในเร็งงะ, ไฮไก, ไฮกุ เพื่อแสดงถึงฤดูกาลที่เฉพาะเจาะจง เช่น "หิมะ" (ฤดูหนาว) "พระจันทร์" (ฤดูใบไม้ร่วง) "ดอกไม้" (ฤดูใบไม้ผลิ) ในบางสำนักหรือสถาบัน คำที่เป็นหัวเรื่องของบทกวีหรือแก่นของไฮกุเรียกว่า "คิได" (<ruby>季題<rt>きだい</rt></ruby>) เพื่อแยกความแตกต่างจาก "คิโงะ" ซึ่งหมายถึงแค่ฤดูกาล แต่ทั้ง 2 คำนี้ขอบเขตไม่ชัดเจนและบ่อยครั้งก็ใช้ในความหมายเดียวกัน ทั้ง "คิโง" และ "คิได"เป็นคำที่มีมาตั้งแต่สมัยใหม่ ส่วนในสมัยโบราณมีคำเรียกว่า "คิโนะโคโตบะ" (季の詞), "คิโนะได" (季の題), "ชิกิโนะโคโตบะ" (四季の詞) หรือแค่ "คิ" (季) เฉย ๆ หรือ "คิเซ็ตสึ" (季節)
รางวัลตำนานแกรมมี

รางวัลตำนานแกรมมี  เป็นรางวัลพิเศษที่มอบให้แก่ศิลปินที่ได้รับรางวัลแกรมมี ซึ่งเป็นพิธีมอบรางวัลทางดนตรีที่ก่อตั้งขึ้นในปี ค.ศ. 1958 พิธีมอบเกียรติคุณในหลายประเภทจัดขึ้นเป็นประจำทุกปีโดยสถาบันการบันทึกเสียงของสหรัฐอเมริกา สำหรับความสำเร็จอันโดดเด่นในอุตสาหกรรมดนตรี
รางวัลตำนานแกรมมีมอบครั้งแรกออกในปี ค.ศ. 1990 ให้แก่ สโมกีย์ โรบินสัน, วิลลี เนลสัน, แอนดรูว์ ลอยด์ เวบเบอร์ และไลซา มินเนลลิ เป็นการเปิดตัวเพื่อเป็นเกียรติของ "การมีส่วนร่วมอย่างต่อเนื่องและอิทธิพลในด้านการบันทึกเพลง" ในปีถัดไปมีนักดนตรีอีกสี่คน (อารีทา แฟรงคลิน, บิลลี โจเอล, จอห์นนี แคช และควินซี โจนส์) ได้รับรางวัลตำนานแกรมมี รางวัลนี้มอบให้กับบาร์บรา สไตรแซนด์ ในปี ค.ศ. 1992 และไมเคิล แจ็กสัน ในปี ค.ศ. 1993
หลังจากปี ค.ศ. 1994 เมื่อนักดนตรีชาวอเมริกันเคอร์ทิส เมย์ฟิลด์ และแฟรงก์ ซินาตรา ต่างก็ได้รับรางวัลตำนานแกรมมี เป็นการให้เกียรติแก่ศิลปินที่บันทึกเสียงเป็นระยะ ๆ ลูชาโน ปาวารอตตี นักร้องโอเปราเทเนอร์ชาวอิตาลีเป็นผู้รับรางวัลในปี ค.ศ. 1998 ในปีต่อมา เอลตัน จอห์นนักร้องนักแต่งเพลงชาวอังกฤษได้รับการยกย่อง ส่วนบีจีส์กลายเป็นผู้รับรางวัลกลุ่มแรกในศตวรรษที่ 21 เมื่อสองพี่น้องได้รับการยอมรับจากแกรมมีในปี ค.ศ. 2003 โดยรวมแล้ว นักดนตรีเดี่ยว 14 คน และวงดนตรีหนึ่งวงได้รับรางวัลตำนานแกรมมี
ใต้เงาตะวัน

ใต้เงาตะวัน เป็นละครโทรทัศน์แนว โรแมนติก และ ดราม่า ถูกสร้างขึ้นเป็นครั้งแรกทาง ช่อง 3 เอชดี จากบทประพันธ์ของ ปิยะพร ศักดิ์เกษม นำแสดงโดย หมาก-ปริญ สุภารัตน์ และ โบว์-เมลดา สุศรี มาคู่กันเป็นครั้งแรก ออกอากาศทุกวัน พุธ - พฤหัสบดี เวลา 20.30 น. (เวลามาตรฐานไทย) ต่อจากละครเรื่องเพราะรัก ระหว่างวันที่ 29 มีนาคม ถึง 1 มิถุนายน 2566
งานสร้าง.
ละครเรื่อง ใต้เงาตะวัน ได้ทำการบวงสรวงเอาฤกษ์เอาชัย ณ สตูดิโอช่อง 3 หนองแขม เมื่อวันพุธที่ 16 กุมภาพันธ์ พ.ศ. 2565 ซึ่งตรงกับวันมาฆบูชา โดยก่อนหน้านั้นทางกองละครได้ทำการฟิตติ้งหรือลองเสื้อผ้าของนักแสดงเรียบร้อยแล้ว
ทรอเฟเดช็องปียง 2023

ทรอเฟเดช็องปียง 2023 เป็นการแข่งขันฟุตบอลทรอเฟเดช็องปียง ครั้งที่ 27 ซึ่งเป็นการแข่งขันฟุตบอลประจำปีระหว่างปารีแซ็ง-แฌร์แม็ง ผู้ชนะเลิศลีกเอิง ฤดูกาล 2022–23 พบกับตูลูซ ผู้ชนะเลิศกุปเดอฟร็องส์ ฤดูกาล 2022–23 เดิมมีกำหนดการแข่งขันในวันที่ 5 สิงหาคม ค.ศ. 2023 ณ ราชมังคลากีฬาสถาน กรุงเทพมหานคร ประเทศไทย แต่ได้เลื่อนไปแข่งขันในวันที่ 3 มกราคม ค.ศ. 2024 ณ ปาร์กเดแพร็งส์ กรุงปารีส ประเทศฝรั่งเศส
ภูมิหลัง.
ในวันที่ 23 มีนาคม ค.ศ. 2023 คณะกรรมการบริหารสันนิบาตฟุตบอลอาชีพประเทศฝรั่งเศสได้ตัดสินใจจัดการแข่งขันทรอเฟเดช็องปียง 2023 ที่ราชมังคลากีฬาสถานในวันที่ 5 สิงหาคม ค.ศ. 2023 โดยร่วมมือกับบริษัท เฟรชแอร์ เฟสติวัล จำกัด บริษัทผู้จัดงานกิจกรรมในประเทศไทย ซึ่งจะเป็นครั้งที่สี่ของทรอเฟเดช็องปียงที่จัดขึ้นในทวีปเอเชีย ต่อจากในปี 2014 2018 และ 2019 ที่ประเทศจีน
แมตช์.
รายละเอียด.
<onlyinclude>
</onlyinclude>
หมายเหตุ.
<templatestyles src="Reflist/styles.css" />
ธวัชชัย โอชารถ

ธวัชชัย โอชารถ (เกิด 30 มกราคม พ.ศ. 2546) เป็นนักฟุตบอลอาชีพชาวไทย ที่เล่นตำแหน่งกองกลางให้กับอุดร ยูไนเต็ด ในไทยลีก 3
ระดับอาชีพ.
ในเดือนตุลาคม พ.ศ. 2564 ธวัชชัยได้ประเดิมนัดแรกในไทยลีกเจอกับเชียงรายยูไนเต็ด
เวิลด์เบสบอลคลาสสิก 2023 รอบชิงชนะเลิศ

เวิลด์เบสบอลคลาสสิก 2023 รอบชิงชนะเลิศ  เป็นเกมสุดท้ายของการแข่งขันเวิลด์เบสบอลคลาสสิก 2023 ซึ่งเป็นการแข่งขันเวิลด์เบสบอลคลาสสิกครั้งที่ 5 ซึ่งเป็นการแข่งขันเบสบอลชายระดับนานาชาติที่รับรองโดยสหพันธ์เบสบอลและซอฟต์บอลโลกร่วมกับเมเจอร์ลีกเบสบอล การแข่งขันจัดขึ้นที่สนามเบสบอลโลนดีโปพาร์ค เมืองไมอามี รัฐฟลอริดา สหรัฐ เมื่อวันที่ 21 มีนาคม ค.ศ. 2023 เป็นคู่ระหว่างสหรัฐ เจ้าภาพกับการป้องกันแชมป์ของสหรัฐ และญี่ปุ่นซึ่งเป็นแชมป์สองสมัย ญี่ปุ่นชนะเกม 3 ต่อ 2 คว้าแชมป์เวิลด์เบสบอลคลาสสิกเป็นสมัยที่สาม โชเฮ โอทานิได้รับรางวัลผู้เล่นทรงคุณค่า
แตกต่างจากใน ค.ศ. 2009, 2013 และ 2017 ผู้เล่นตัวจริงของสหรัฐใน ค.ศ. 2023 ดึงดูดผู้เล่นที่โดดเด่นและดึงดูดความตื่นเต้นมากมายสำหรับรอบชิงชนะเลิศ ผู้จัดการทีมสหรัฐให้เครดิตไมค์ เทราต์ ซึ่งเป็นผู้เล่นทรงคุณค่าในเมเจอร์ลีก 3 สมัย ที่ยอมเข้าร่วมทีมก่อนกำหนด (ในเดือนกรกฎาคม ค.ศ. 2022) และทำให้การโน้มน้าวผู้อื่นให้เข้าร่วมทำได้ง่ายขึ้น
โทริกัตสึ

โทริกัตสึ (; โรมาจิ: "torikatsu") หรือ จิกิงกัตสึ (チキンカツ) หรือ ไก่ชุบเกล็ดขนมปังทอด เป็นอาหารประเภทของทอดที่ทำโดยเอาเนื้อไก่ มาชุบเข้ากับแป้งสาลี ไข่ไก่ที่ตีแล้ว และ เกล็ดขนมปัง แล้วทอดในน้ำมันปริมาณมาก เป็นอาหารญี่ปุ่นที่มีลักษณะคล้ายกับทงกัตสึหรือกิวกัตสึ แค่เปลี่ยนมาใช้เนื้อไก่เป็นส่วนผสม
เอบิฟราย

ภาพรวม.
เป็นอาหารที่ทำโดยการทอดกุ้ง ในน้ำมันปริมาณมาก และมักรับประทานพร้อมผักต่าง ๆ เช่น กะหล่ำปลี แตงกวา และ มะเขือเทศ และมักรับประทานกับ ซอสทาร์ทาร์ หรือ ซอสวุร์สเตอร์เชอร์ ด้วย
สำหรับกุ้งที่ใช้นั้น ถ้าเป็นที่ร้านอาหารระดับสูงส่วนใหญ่จะใช้เป็นคุรุมะเอบิ แต่เนื่องจากผลกระทบของการจับที่ซบเซาและราคาที่สูงขึ้น ร้านอาหารหลายแห่งจึงมักใช้ กุ้งกุลาดำ นอกจากนี้ยังมีตัวอย่างการใช้ผลิตภัณฑ์ระดับสูง เช่น โคไรเอบิ (ไทโชเอบิ) กุ้งมังกรญี่ปุ่น และ กุ้งมังกรประเหลือง และอาจใช้กุ้งขาวราคาถูกสำหรับทำอาหารแช่แข็ง
มีทฤษฎีมากมายเกี่ยวกับที่มาของอาหารชนิดนี้ แต่ยังไม่เป็นที่แน่ชัด แต่ทฤษฎีที่เป็นตัวแทนแสดงไว้ด้านล่างในส่วนนี้
เกล็ดขนมปัง

เกล็ดขนมปัง หรือ ปังโกะ (; โรมาจิ: "panko") เป็นส่วนผสมสำหรับ ทำอาหาร ที่ทำโดยการบดขนมปัง ให้เป็นผง ใช้สำหรับโรยใส่ ทำเป็นแป้งชุบของทอด โดยเฉพาะคัตสึ
การทำ.
ในประเทศญี่ปุ่นจะใช้เกล็ดขนมปังดิบที่สร้างจากขนมปังแผ่น เป็นที่นิยมและกลายเป็นกระแสหลักเนื่องจากเหมาะสำหรับใช้ในโยโชกุ ที่ใช้ทงกัตสึและอาหารทอด เมื่อใช้เกล็ดขนมปังดิบในการทอด ความชื้นที่มีอยู่ในเกล็ดขนมปังขนาดใหญ่ในน้ำมันที่ใช้ทอดจะถูกแทนที่ด้วยน้ำมันอย่างรวดเร็ว ส่งผลให้เนื้อสัมผัสกรอบและเบาเนื่องจากปฏิกิริยาของฟองอากาศละเอียด วิธีการนี้กลายเป็นที่นิยม และเกิดเป็นอาหารญี่ปุ่นที่มีเอกลักษณ์เฉพาะตัว เช่น เอบิฟราย ทงกัตสึ และ โครกเกะ
เนื่องจากเกล็ดขนมปังดิบนั้นยากต่อการเก็บรักษา จึงมีการสร้างเกล็ดขนมปังแห้งหยาบขึ้นโดยการทำให้แห้งเพื่อปรับปรุงการเก็บรักษา เกล็ดขนมปังที่จำหน่ายทั่วไปในญี่ปุ่นเป็นประเภทนี้ ขึ้นอยู่กับวิธีการอบขนมปังของวัตถุดิบ มีเกล็ดขนมปังอบในเตาอบ เช่นเดียวกับขนมปังทั่วไป เกล็ดขนมปังแบบคั่ว ที่อบโดยใช้ไฟฟ้ากระแสสลับกับแป้งโดยตรง (ขนมปังไฟฟ้า) และหัวเชื้อที่เติมแทนยีสต์ ถูกแบ่งออกเป็นเกล็ดขนมปังที่ยืดออกแบนราบ และอบด้วยความถี่สูง นอกจากนี้ เกล็ดขนมปังสีที่ทำจากขนมปังใส่สียังใช้เพื่อทำให้สีทอดดูดีขึ้น สำหรับใช้ในเชิงพาณิชย์
เลส เฟอร์ดินานด์

เลสลี เฟอร์ดินานด์ (เกิด 8 ธันวาคม ค.ศ. 1966) เป็นโค้ชฟุตบอลชาวอังกฤษ อดีตนักฟุตบอลอาชีพและผู้เชี่ยวชาญด้านฟุตบอล 
ในฐานะกองหน้า เขาเล่นระดับอาชีพในพรีเมียร์ลีกโด่งดังกับควีนส์พาร์กเรนเจอส์, นิวคาสเซิลยูไนเต็ด, ทอตนัมฮอตสเปอร์, เวสต์แฮมยูไนเต็ด, เลสเตอร์ซิตี และโบลตันวอนเดอเรอส์ เขายังเล่นในตุรเคียกับเบชิกทัช และในฟุตบอลลีกกับเบรนต์ฟอร์ด, เรดดิง และวัตฟอร์ด ก่อนที่จะเป็นผู้เล่นอาชีพ เฟอร์ดินานด์เคยเล่นฟุตบอลนอกลีกกับทั้งเซาท์ฮอลและเฮย์ส เขาลงเล่นให้ทีมชาติอังกฤษไป 17 นัด และเป็นส่วนหนึ่งของทีมชาติอังกฤษในฟุตบอลชิงแชมป์แห่งชาติยุโรป 1996 และฟุตบอลโลก 1998 เขาเป็นผู้ทำประตูสูงสุดตลอดกาลอันดับที่ 11 ในประวัติศาสตร์ของพรีเมียร์ลีก โดยทำได้ 149 ประตู และทำอีก 49 แอสซิสต์
นับตั้งแต่เขาแขวนสตั๊ด เฟอร์ดินานด์ส่วนใหญ่ทำงานเป็นผู้เชี่ยวชาญด้านฟุตบอลทางทีวี แต่กลับมาร่วมงานกับทอตนัมฮอตสเปอร์อีกครั้งในตำแหน่งโค้ชกองหน้าในปี ค.ศ. 2008 เขายังคงอยู่กับสเปอร์สจนถึงปี ค.ศ. 2014 ก่อนจะกลับมาที่คิวพีอาร์ในตำแหน่งผู้อำนวยการฟุตบอล ในปี ค.ศ. 2015 เขาได้รับการเสนอชื่อให้รักษาการผู้จัดการทีมในช่วงสั้น ๆ
กูลิโกะ

บริษัท เอซากิ กูลิโกะ จำกัด หรือที่เรียกกันทั่วไปว่า กูลิโกะ เป็นบริษัทแปรรูปอาหารข้ามชาติสัญชาติญี่ปุ่น มีสำนักงานใหญ่อยู่ที่เขตนิชิโยโดงาวะ โอซากะ ดำเนินธุรกิจใน 30 ประเทศ ในอเมริกาเหนือ เอเชียแปซิฟิก และยุโรป
ประวัติ.
ในปี ค.ศ. 1919 ริอิชิ เอซากิ ได้ผลิตลูกอมคาราเมลที่มีไกลโคเจนที่สกัดจากหอยนางรม ลูกอมคาราเมลมีชื่อว่า "Cuchieco"
ภาพรวม.
ธุรกิจหลักของกูลิโกะ คือการผลิตขนมหวาน เช่น ช็อกโกแลต, มันฝรั่งทอด, หมากฝรั่ง, ไอศกรีม และ ผลิตภัณฑ์นม รวมถึงผลิตอาหารแปรรูป เช่น น้ำแกงกะหรี่ ทากิโกมิโงฮัง และผลิตภัณฑ์อาหารเสริม คู่แข่งหลักของกูลิโกะคือ Meiji Seika, Lotte, Morinaga, Fujiya และ Bourbon Company ในธุรกิจขนมหวาน และ House Foods, เมจิ และ S&B Foods ในธุรกิจอาหารแปรรูป
ประเทศไทย.
เอซากิ กูลิโกะ ได้ขยายธุรกิจเข้าสู่ประเทศไทย โดยก่อตั้ง บริษัท ไทยกูลิโกะ จำกัด เมื่อวันที่ 29 เมษายน พ.ศ. 2513 โดยเป็นประเทศแรกที่กูลิโกะสร้างโรงงานของตนนอกประเทศญี่ปุ่น โดยแห่งแรกตั้งอยู่ที่ย่านรังสิต อำเภอคลองหลวง จังหวัดปทุมธานี ก่อนจะสร้างโรงงานเพิ่มในอำเภอบางกะดีในปี พ.ศ. 2535 โดยโรงงานเหล่านี้ในประเทศไทย ยังผลิตกูลิโกะส่งออกไปวางจำหน่ายในต่างประเทศที่ไม่ใช่ประเทศญี่ปุ่นด้วย เช่น ประเทศกลุ่มอาเซียน ประเทศจีน ประเทศออสเตรเลีย รวมถึงสหรัฐอเมริกา และผลิตภัณฑ์ส่วนใหญ่ไทยกูลิโกะผลิตเอง ยกเว้นนมอัลมอนด์ โคกะ ที่ไทยกูลิโกะดูแลและควบคุมมาตรฐานการผลิตของผู้รับจ้างคือบริษัท มาลี จำกัด (มหาชน)
ต่อมาเมื่อวันที่ 3 กรกฎาคม พ.ศ. 2568 ไทยกูลิโกะได้ประกาศยุติการจำหน่ายผลิตภัณฑ์กลุ่มไอศกรีมของกูลิโกะในประเทศไทย โดยประชาชนจะสามารถหาซื้อไอศกรีมของกูลิโกะในประเทศไทยได้ต่อไปทุกช่องทางจนถึงสิ้นปีเดียวกัน แต่สินค้าประเภทอื่น ๆ เช่น ขนม และนมอัลมอนด์ ยังคงมีจำหน่ายตามเดิม และมีแผนผลิตภัณฑ์ใหม่ ๆ เพื่อวางจำหน่ายในอนาคต
บียอนเซ่ (อัลบั้ม)

บียอนเซ่  เป็นสตูดิโออัลบั้มลำดับที่ 5 ของนักร้องชาวอเมริกัน บียอนเซ่ เปิดตัวในช่วงเช้าของวันที่ 13 ธันวาคม ค.ศ. 2013 โดยพาร์กวูดเอ็นเตอร์เทนเมนต์และโคลัมเบียเรเคิดส์อย่างเซอร์ไพร์ส โดยพัฒนาเป็นอัลบั้มภาพ ทุกเพลงมาพร้อมกับภาพยนตร์สั้นที่ไม่ได้อยู่เส้นเดียวกัน แสดงให้เห็นถึงแนวคิดทางดนตรีที่เกิดขึ้นระหว่างการผลิต ความปรารถนาของบียอนเซ่ที่ยืนยันเสรีภาพทางศิลปะอย่างเต็มที่ของเธอเป็นแรงบันดาลใจสำหรับเนื้อหาที่มืดมน และเป็นส่วนตัว ซึ่งรวมเอาประเด็นสตรีนิยม เรื่องเพศ การมีคู่สมรสคนเดียว มาตรฐานความงาม ปัญหาความสัมพันธ์ และการวิพากษ์ระบบทุนนิยม อัลบั้มเปิดตัวในวันศุกร์ซึ่งท้าทายการเปิดตัวในวันอังคารที่เป็นมาตรฐานในเวลานั้น บียอนเซ่และการเปิดตัวมักให้เครดิตกับการคิดค้นคำจำกัดความสมัยใหม่ของอัลบั้มภาพ นิยมกลยุทธ์การออกอัลบั้มแบบเซอร์ไพรส์ และยั่วยุสมาพันธ์ผู้ผลิตสิ่งบันทึกเสียงระหว่างประเทศให้เปลี่ยนวันในสัปดาห์ที่จะปล่อยเพลงทั่วโลกตั้งแต่วันอังคารถึงวันศุกร์
การบันทึกเพลงครั้งแรกของอัลบั้มเริ่มต้นขึ้นในนครนิวยอร์กซึ่งบียอนเซ่ได้เชิญโปรดิวเซอร์และนักแต่งเพลงมาอาศัยอยู่กับเธอเป็นเวลาหนึ่งเดือน ในระหว่างการออกทัวร์ในปีถัดมา อัลบั้มเปลี่ยนไปเมื่อเธอคิดที่จะสร้างภาพประกอบให้กับเพลงและกลับมาบันทึกเสียงอีกครั้งกับโปรดิวเซอร์อิเล็กทรอนิกส์และนักดนตรีร็อก บูตส์ การร่วมงานกันของพวกเขานำไปสู่เนื้อหา แนวทดลองที่มีเสียงมากขึ้น ซึ่งผสมผสานระหว่างอาร์แอนด์บีร่วมสมัยกับดนตรีอิเล็กทรอนิกส์และโซล ตลอดช่วงเวลานี้ เพลงและวิดีโอของอัลบั้มถูกแต่งขึ้นอย่างเป็นความลับ เนื่องจากบียอนเซ่วางแผนปล่อยเพลงที่ไม่คาดคิด
"บียอนเซ่"เปิดตัวแบบดิจิทัลบนร้านไอทูนส์โดยไม่มีการประกาศหรือการประชาสัมพันธ์ล่วงหน้า และเปิดตัวที่อันดับหนึ่งในบิลบอร์ด 200 ของสหรัฐทำให้บียอนเซ่ติดอันดับหนึ่งในชาร์ตอัลบั้มอันดับหนึ่งติดต่อกันเป็นลำดับที่ 5 อัลบั้มขายได้มากกว่า 617,000 ชุดในสหรัฐอเมริกาและ 828,773 ชุดทั่วโลกในสามวันแรกของการขาย กลายเป็นอัลบั้มที่ขายเร็วที่สุดในประวัติศาสตร์ของร้านไอทูนส์ จากข้อมูลของสมาพันธ์อุตสาหกรรมเครื่องเล่นแผ่นเสียงนานาชาติ (IFPI) "บียอนเซ"เป็นอัลบั้มที่ขายดีที่สุดอันดับที่ 10 ของโลกในปี ค.ศ. 2013 อัลบั้มนี้ออกใหม่ในเดือนพฤศจิกายน ค.ศ. 2014 โดยเป็นส่วนหนึ่งของรุ่นแพลตตินัมพร้อมกับการเล่นเพลงใหม่เพิ่มเติมและมียอดขายมากกว่า 5 ล้านชุดทั่วโลก ส่วนหนึ่งของอัลบั้มได้รับการประชาสัมพันธ์ในเดอะมิสซิซคาร์เตอร์โชว์เวิลด์ทัวร์ในช่วงปี ค.ศ. 2014
"บียอนเซ่"ได้รับเสียงชื่นชมอย่างมากจากนักวิจารณ์เมื่อเปิดตัว ซึ่งชื่นชมในด้านการผลิต การสำรวจเรื่องเพศ การแสดงเสียง ตลอดจนกลยุทธ์การออกอัลบั้มแบบเซอร์ไพรส์ซึ่งต่อมาศิลปินหลายคนก็เลียนแบบ ในปี ค.ศ. 2020 "บียอนเซ"อยู่ในอันดับที่ 81 ในรายชื่อ 500 อัลบั้มที่ยิ่งใหญ่ที่สุดตลอดกาลของ"โรลลิงสโตน"
รายการเพลง.
เครดิตดัดแปลงจากบันทึกย่อของ "บียอนเซ"
หมายเหตุ
พอล พาร์กเกอร์

พอล แอนดรูว์ พาร์กเกอร์ (เกิด 4 เมษายน ค.ศ. 1964) เป็นผู้จัดการทีมฟุตบอล อดีตนักฟุตบอลอาชีพชาวอังกฤษ และผู้เชี่ยวชาญด้านกีฬาทางโทรทัศน์
ในฐานะผู้เล่น พาร์กเกอร์เป็นฟูลแบ็คที่โดดเด่นที่สุดกับแมนเชสเตอร์ ยูไนเต็ด โดยเขาคว้าแชมป์พรีเมียร์ลีก 2 สมัย เอฟเอคัพ 1 สมัย ลีกคัพ 1 สมัย และแชริตีชีลด์ เขายังเล่นในลีกสูงสุดให้กับทั้งควีนส์พาร์กเรนเจอส์ และเชลซี รวมถึงเล่นในฟุตบอลลีกกับ ฟูลัม, ดาร์บีเคาน์ตี และเชฟฟีลด์ยูไนเต็ด ต่อมาเขาเล่นฟุตบอลนอกลีกกับเฮย์บริดจ์ สวิฟต์ส และฟาร์นโบโรห์ ทาวน์ จนกระทั่งแขวนสตั๊ดในปี ค.ศ. 1997 ในระดับนานาชาติ ปาร์คเกอร์ลงเล่นให้ทีมชาติอังกฤษ 19 นัด และเล่นฟุตบอลโลก 1990
เขาทำงานเป็นผู้จัดการทีมตั้งแต่ปี ค.ศ. 2001 ถึง ค.ศ. 2005 กับ Chelmsford City และ Welling United ภายหลังรับบทบาทเป็นผู้ช่วยผู้จัดการทีมที่ Folkstone Invicta ก่อนจะมาเป็นผู้เชี่ยวชาญด้านฟุตบอลทางโทรทัศน์กับอีเอสพีเอ็น และ Sky Sports
ระดับอาชีพ.
พาร์กเกอร์เริ่มต้นอาชีพค้าแข้งกับฟูลัมก่อนจะย้ายไปร่วมทีมคิวพีอาร์ ซึ่งเขาสร้างชื่อในฐานะเซ็นเตอร์แบ็คที่เฉียบคมและดุดัน ในช่วงเวลานี้ คิวพีอาร์ขายพาร์กเกอร์ให้กับแมนเชสเตอร์ยูไนเต็ดในราคา 2 ล้านปอนด์ในวันที่ 8 สิงหาคม ค.ศ. 1991 และเขาเปิดตัวนัดแรกพบกับนอตส์เคาน์ตีในเดือนเดียวกัน 5 ปีของพาร์กเกอร์ที่โอลด์แทรฟฟอร์ดเริ่มต้นได้ดีพอสมควร แต่ในที่สุดก็ได้รับบาดเจ็บบ่อยครั้ง และในขณะที่สโมสรเริ่มครองความยิ่งใหญ่ในฟุตบอลอังกฤษภายใต้การคุมทีมของอเล็กซ์ เฟอร์กูสัน พาร์กเกอร์ก็ประสบปัญหาในการรักษาความฟิต
ซูเปอร์โรสิด

ซูเปอร์โรสิด (superrosids) เป็นสมาชิกของเคลดขนาดใหญ่ (กลุ่มชาติพันธุ์เดียว) ของพืชดอก ซึ่งประกอบด้วยพืชมากกว่า 88,000 ชนิด ทำให้มีจำนวนมากกว่าหนึ่งส่วนสี่ของพืชดอกทั้งหมด
เคลดนี้แบ่งออกเป็น 18 อันดับตามระบบเอพีจี 4 โดยในอันดับเหล่านั้น มีทั้งหมดประมาณ 155 วงศ์
ชื่อนี้อิงมาจากชื่อของ "Rosidae" ที่ถือเป็นชั้นย่อย
วิวัฒนาการชาติพันธุ์.
ตารางวิวัฒนาการชาติพันธุ์ของซูเปอร์โรสิดข้างล่างมาจากเว็บไซต์ Angiosperm Phylogeny Group
อีดีเอ็ม4เอส

อีดีเอ็ม4เอส (หรือ) เป็นอุปกรณ์สงครามอิเล็กทรอนิกส์แบบพกพาสำหรับต่อต้านโดรนที่ผลิตโดยบริษัท NT Service ในประเทศลิทัวเนีย มันถูกออกแบบมาเพื่อรบกวนอากาศยานไร้คนขับขนาดเล็กและขนาดกลาง โดยการรบกวน (jamming) ระบบสื่อสารและระบบนำทางด้วยดาวเทียมของ UAV ด้วยพัลส์คลื่นแม่เหล็กไฟฟ้า
ประวัติ.
อุปกรณ์นี้ได้รับการจัดแสดงเป็นครั้งแรกในปี ค.ศ. 2019 โดยบริษัท NT Service (จากเมืองเกานัส ประเทศลิทัวเนีย) ในงานนิทรรศการความปลอดภัยและการต่อต้านการก่อการร้าย (Security and Counter Terror Exhibition) ที่กรุงลอนดอน
สมรรถนะ.
อุปกรณ์สามารถนำพาได้โดยบุคคลเดียว ผู้ปฏิบัติงานจะเล็งอุปกรณ์ไปที่อากาศยานไร้คนขับเป้าหมาย และส่งสัญญาณเพื่อขัดขวางการสื่อสารของโดรนในระยะ 3–5 กิโลเมตร (2–3 ไมล์) รวมถึงขัดขวางความสามารถในการนำทางด้วยดาวเทียม ซึ่งจะทำให้ UAV ดังกล่าวอาจจะตกลงมาจากท้องฟ้า, ทำการลงจอดแบบใช้การควบคุม, กลับไปยังจุดอ้างอิงก่อนหน้านี้ หรือทำงานต่อไปตามปกติ อย่างใดอย่างหนึ่งขึ้นอยู่กับระดับการทำงานอัตโนมัติของโดรน
อุปกรณ์สามารถติดตั้งสายอากาศ 4 หรือ 6 เสา โดยพื้นฐานจะมี สายอากาศสองเสาสำหรับแถบความถี่ 2.4 GHz และ 5.8 GHz ซึ่งมีกำลังส่ง 10 วัตต์ต่อเสา อีกหนึ่งเสาสำหรับระบบนำทางจีพีเอส แถบความถี่ 1.5 GHz ที่มีกำลังส่ง 10 วัตต์ และอีกหนึ่งเสาสำหรับระบบนำทาง GLONASS  แถบความถี่ 1.5 GHz ที่มีกำลังส่ง 10 วัตต์
อุปกรณ์.
โครงสร้างอุปกรณ์ทำจากอลูมิเนียมและมีรูปร่างเหมือนปืนไรเฟิล รวมถึงใช้ไกปืนเพื่อสั่งงานอุปกรณ์ และมีอุปกรณ์กล้องเล็งเป้าหมาย น้ำหนัก 5.5 กิโลกรัม มีขนาด 1,050 × 220 × 360 มิลลิเมตร เมื่อยืดพานท้าย (830 × 220 × 360 มิลลิเมตร โดยเก็บพานท้าย) ใช้พลังงานจากแบตเตอรีแรงดัน 24 โวลต์ โดยใช้งานได้นานถึง 35 นาที
การใช้งาน.
อุปกรณ์รุ่น EDM4S-UA ซึ่งมีราคาต่อหน่วย 15,000 ดอลลาร์สหรัฐ ถูกใช้เป็นครั้งแรกในปี 2021 โดยกองทัพยูเครนเพื่อต่อต้านโดรนของกองกำลังแบ่งแยกดินแดนที่สนับสนุนโดยรัสเซียในภูมิภาคดอนบัส นับตั้งแต่นั้นเป็นต้นมาก็มีการใช้งานเพิ่มเติมระหว่างการรุกรานยูเครนโดยรัสเซีย โดยปฏิบัติการทำให้โดรนเช่น เอเลรอน-3  ของรัสเซียตก ในเดือนมิถุนายน พ.ศ. 2565 ลิทัวเนียได้บริจาค อีดีเอ็ม4เอส จำนวน 110 หน่วยให้แก่ยูเครน ซึ่งมีมูลค่า 1.5 ล้านยูโร (1.56 ล้านดอลลาร์สหรัฐ)
โฟร์แทรกซ์

โฟร์แทรกซ์  เป็นเกมอาร์เคดแข่งความเร็ว ค.ศ. 1989 ที่พัฒนาและเผยแพร่โดยบริษัทนัมโค ซึ่งเปิดตัวในทวีปอเมริกาเหนือโดยบริษัทอาตาริเกมส์ และย้ายไปยังระบบเมกาไดรฟ์/เจเนซิสเมื่อ ค.ศ. 1991 ในชื่อ"ควอดชาลเลนจ์"
รูปแบบการเล่น.
ผู้เล่นควบคุมรถควอดไบก์สี่คัน (สีแดงสำหรับผู้เล่นคนที่ 1, สีขาวสำหรับผู้เล่นคนที่ 2, สีเหลืองสำหรับผู้เล่นคนที่ 3 และสีเขียวสำหรับผู้เล่นคนที่ 4) ซึ่งแข่งขันแบบ "ออฟโรด" พวกเขาทั้งหมดมีระยะเวลาที่กำหนดไว้ล่วงหน้าในการดำเนินการจนครบรอบของลู่วิ่ง แต่สำหรับแต่ละรอบของลู่วิ่งที่ทำสำเร็จ เวลาของผู้เล่นจะถูกขยายออกไป อย่างไรก็ตาม หากผู้เล่นคนใดคนหนึ่งไม่สามารถจัดการให้เสร็จสิ้นในรอบปัจจุบันของลู่วิ่งก่อนที่เวลาจะหมดลง เกมของผู้เล่นคนนั้นจะจบลงทันทีและการแข่งจะดำเนินต่อไปโดยไม่มีพวกเขา ผู้เล่นต้องเล่นให้เสร็จสิ้นระหว่างสามถึงหกรอบเต็มของลู่วิ่งเพื่อที่จะชนะ (จำนวนจะขึ้นอยู่กับวิธีการตั้งค่าตู้ทั้งสอง เช่นเดียวกับรอบสุดท้ายของ"ไฟนอลแลป" ซึ่งเป็นเกมของบริษัทนัมโคเอง) นอกจากนี้ ผู้เล่นยังสามารถพบไบก์ที่ควบคุมด้วยซีพียูสีน้ำเงินระหว่างสี่ถึงเจ็ดคันบนสนามแข่ง เนื่องจากจำนวนจะขึ้นอยู่กับจำนวนผู้เล่น (เจ็ดคันสำหรับผู้เล่นคนเดียว, หกคันสำหรับผู้เล่นสองคน, ห้าคันสำหรับสามคน และสี่คันสำหรับสี่คน)
การตอบรับและสิ่งสืบเนื่อง.
ในทวีปอเมริกาเหนือ เวอร์ชันอาร์เคดเป็นวิดีโอเกมใหม่ที่ทำรายได้สูงสุดในชาร์ตอาร์เคดรีเพลย์เมื่อเดือนเมษายน ค.ศ. 1990 ส่วนเวอร์ชันเซกา เจเนซิส เปิดตัวด้วยการประโคมโฆษณาเพียงเล็กน้อย และไม่เคยสร้างตัวเลขยอดขายที่สำคัญ
"โฟร์แทรกซ์"ถือเป็นหนึ่งในเกมการแข่งรถออฟโรดเกมแรกสำหรับระบบคอนโซล โดยเปิดตัวมานานกว่า 10 ปีก่อนที่เกม"เอทีวี ออฟโรดฟิวรี" สำหรับเพลย์สเตชัน 2 จะนำเกมประเภทนี้เข้าสู่คริสต์ศตวรรษที่ 21 อย่างไรก็ตาม เกมนี้ได้กลายเป็นประเภทเฉพาะอีกครั้งตั้งแต่บริษัททีเอชคิวติการผลิตซีรีส์"เอ็มเอกซ์ เวอร์ซัส เอทีวี" โดยก่อนที่จะมีการยกเลิกซีรีส์"เอ็มเอกซ์ เวอร์ซัส เอทีวี" การขับรถเอทีวีไปตามเส้นทางวงจรปิดไม่เคยดึงดูดผู้ชมกลุ่มหลักที่เป็นคอเกมมากนัก
แรนดอมแอ็กเซสเมมโมรีส์

แรนดอมแอ็กเซสเมมโมรีส์  เป็นสตูดิโออัลบั้มลำดับที่ 4 และอัลบั้มชุดสุดท้ายของดูโออิเล็กทรอนิกส์ชาวฝรั่งเศส ดาฟต์พังก์ วางจำหน่ายเมื่อวันที่ 17 พฤษภาคม ค.ศ. 2013 ผ่านค่ายเพลงโคลัมเบียเรเคิดส์ อัลบั้มนี้อุทิศให้กับดนตรีอเมริกันช่วงปลายทศวรรษ 1970 และต้นทศวรรษ 1980 โดยเฉพาะจากลอสแอนเจลิส ธีมนี้สะท้อนอยู่ในบรรจุภัณฑ์ของอัลบั้ม เช่นเดียวกับแคมเปญส่งเสริมการขาย ซึ่งรวมถึงบิลบอร์ด โฆษณาทางโทรทัศน์ และเว็บซีรีส์ การบันทึกเกิดขึ้นระหว่างปี ค.ศ. 2008 ถึง ค.ศ. 2012 ที่เฮนสัน, คอนเวย์ และแคปิตอลสตูดิโอส์ในแคลิฟอร์เนีย อิเล็กทริกเลดีสตูดิโอส์ในนครนิวยอร์กและแกงเรเคิดส์สตูดิโอในปารีส ประเทศฝรั่งเศส
หลังจากการผลิตมินิมอลของสตูดิโออัลบั้มก่อนหน้านี้ "ฮิวแมนอาฟเตอร์ออล" (2005) ดาฟต์พังก์ได้คัดเลือกนักดนตรีเซสชันมาแสดงเครื่องดนตรีสดและจำกัดการใช้เครื่องดนตรีอิเล็กทรอนิกส์เป็นดรัมแมชชีน โมดูลาร์ซินธิไซเซอร์ที่สร้างขึ้นเอง และโวโคเดอร์แบบวินเทจ อัลบั้มนี้ได้รับการบันทึกโดยนักวิจารณ์เพลงว่าเป็นอัลบั้มแนวดิสโก ในขณะที่ได้รับอิทธิพลจากโปรเกรสซีฟร็อกและป็อป อัลบั้มนี้ได้รับความร่วมมือกับจอร์โจ มอโรเดร์, แพนดา แบร์, จูเลียน คาซาบลังกา, ท็อดด์ เอ็ดเวิร์ดส์, ดีเจ ฟอลคอน, ชิลลี กอนซาเลส, ไนล์ ร็อดเจอร์ส, พอล วิลเลียมส์, เนธาน อีสต์ และฟาร์เรลล์ วิลเลียมส์ เป็นอัลบั้มเดียวของดาฟต์พังก์ที่ออกโดยโคลัมเบียเรเคิดส์
"แรนดอมแอ็กเซสเมมโมรีส์"กลายเป็นอัลบั้มแรกและอัลบั้มเดียวของดาฟต์พังก์ที่ติดอันดับบิลบอร์ด 200 ของสหรัฐฯ และตั้งแต่นั้นมาก็ได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) นอกจากนี้ยังติดอันดับชาร์ตในอีก 20 ประเทศ ซิงเกิลนำ "Get Lucky" ประสบความสำเร็จในเชิงพาณิชย์ทั่วโลก ขึ้นอันดับหนึ่งในชาร์ตกว่า 30 ประเทศ และกลายเป็นหนึ่งในซิงเกิลดิจิทัลที่ขายดีที่สุดตลอดกาล อัลบั้มนี้ได้รับเสียงวิจารณ์ชื่นชม ปรากฏอยู่ในรายชื่อหลายรายการในช่วงสิ้นปี และชนะรางวัลแกรมมีปี ค.ศ. 2014 หลายประเภท รวมถึงอัลบั้มแห่งปี อัลบั้มแดนซ์/อิเล็กทรอนิกายอดเยี่ยม และอัลบั้มวิศวกรรมยอดเยี่ยมประเภทที่ไม่ใช่เพลงคลาสสิก "Get Lucky" ยังได้รับรางวัลบันทึกเสียงแห่งปีและขับร้องเพลงป็อปคู่/กลุ่มยอดเยี่ยม ในปี ค.ศ. 2020 "โรลลิงสโตน"จัดอันดับอัลบั้มนี้ที่อันดับ 295 ในรายชื่อ "500 อัลบั้มที่ยิ่งใหญ่ที่สุดตลอดกาล"
จิกะ เออิโระ

จิกะ เออิโระ (อักษรโรมัน: Chika Eiro; 1 พฤศจิกายน ค.ศ. 1990 –) หรือที่รู้จักในชื่อ เอริกะ (อักษรโรมัน: Erika) ชื่อเล่น คาชี, ชี  เป็นอดีตนักแสดงเอวีชาวญี่ปุ่น ซึ่งเป็นสมาชิกสังกัดแอสเทอร์โปรโมชัน
ประวัติและชีวิตส่วนตัว.
ก่อนเดบิวต์ เธอได้เริ่มมีบล็อกในชื่อ "เอริกะ"
ในเดือนพฤษภาคม ค.ศ. 2010 อีโรติกา (เจแปนโฮมวิดีโอ) ได้ตัดสินใจเปิดตัวเธอในฐานะนักแสดงเอวีหญิงผูกขาดคนแรก ซึ่งมีการร้องขอชื่อนักแสดงหญิงในเว็บไซต์อย่างเป็นทางการของบริษัท และเธอได้เลือกเป็น "จิกะ เออิโระ" โดยชื่อที่อิงมาจากยี่ห้อ "เอ (อิ) โรติกา"
เมื่อวันที่ 14 กุมภาพันธ์ ค.ศ. 2012 เธอได้รับรางวัลไซโซจากงาน "สกายเฟอร์เฟกต์ทีวี! รางวัลรายการโทรทัศน์สำหรับผู้ใหญ่" ทางสกายเฟอร์เฟกต์ทีวี!
เธอได้อันดับ 9 ในการโหวตความนิยมซึ่งจัดขึ้นตั้งแต่วันที่ 5 มกราคม ถึง 29 กุมภาพันธ์ ค.ศ. 2012 ในฐานะโครงการฉลองครบรอบ 30 ปีของวิดีโอสำหรับผู้ใหญ่ (เอวี30)
นับตั้งแต่ได้รับรางวัลใหญ่จากสกายเฟอร์เฟกต์ทีวีดังที่กล่าวมา เธอก็ไม่ได้ปรากฏตัวต่อหน้าสาธารณชน และตั้งแต่นั้นมา เธอก็หยุดเผยแพร่ผลงานใหม่และอำลาวงการ โดยไม่มีประกาศจากสำนักงานหรือฉลากสินค้าเกี่ยวกับเรื่องนี้ และไม่ทราบความเป็นไป รวมถึงในเดือนเมษายนของปีเดียวกัน ได้มีการลบบทความทั้งหมดในบล็อกทางการของเธอ
กระทั่งเดิอนมิถุนายน ค.ศ. 2020 เธอได้รับการเสนอชื่อเข้าชิงรางวัล "แบบสอบถามนักแสดงเอวีที่ได้รับความนิยม" ตลอดกาลของบริษัทไซโซ
คัตสึ

คัตสึ  หรือ เนื้อชุบเกล็ดขนมปังทอด เป็นอาหารญี่ปุ่นประเภททอดแบบหนึ่งที่ทำโดยการชุบเกล็ดขนมปังเข้ากับเนื้อสัตว์ เช่น เนื้อวัว เนื้อหมู เนื้อไก่ หรือหอยนางรม แล้วทอดด้วยน้ำมัน
ที่เป็นที่รู้จักดีที่สุดคือทงกัตสึซึ่งใช้เนื้อหมู โดยทั่วไปถ้าพูดเพียงว่า "คัตสึ" คนก็มักจะนึกถึงทงกัตสึเป็นอย่างแรก อย่างไรก็ตาม ชื่อเรียกจะต่างออกไปขึ้นอยู่กับส่วนผสม ถ้าใช้เนื้อไก่ก็จะเป็นโทริกัตสึ ถ้าใช้เนื้อวัวก็จะเป็นกีวกัตสึ แต่เมื่อใช้อาหารทะเลเป็นวัตถุดิบอาจเรียกว่า "ฟราย"  เช่น เอบิฟรายซึ่งใช้กุ้ง หรืออาจิฟรายซึ่งใช้ปลาอาจิ นอกจากนี้ กรณีที่ส่วนผสมถูกนำไปนวดก่อนนำไปทำชุบเกล็ดขนมปังทอด ถ้าใช้เนื้อก็จะเป็นเม็นจิกัตสึ ถ้าใช้มันฝรั่งก็จะเป็นโครกเกะ และถ้าเป็นปลาจะเป็นเกียวกัตสึ
การปรุง.
คัตสึแบบญี่ปุ่นนั้นอาจเทียบเท่ากับคำว่า ในภาษาอังกฤษ แม้ว่าวิธีการปรุงจะเหมือนกัน แต่โดยทั่วไปในภาษาญี่ปุ่นจะเรียกว่า "ฟราย" เมื่อส่วนผสมเป็นผักหรืออาหารทะเล และเรียก "คัตสึ" เมื่อเป็นเนื้อหมู เนื้อไก่ หรือเนื้อวัว อย่างไรก็ตาม อาหารประเภทเนื้อสัตว์บางชนิด เช่น ไข่สกอตช์ ก็เรียกว่า "ฟราย"
เมื่อปรุงอาหารประเภททอดหรือทอด แป้งที่อุ่นประมาณ 180 °ซ จะกลายเป็นสีน้ำตาล เนื่องจากเกิดปฏิกิริยามายาร์ทำให้ส่งกลิ่นหอมออกมา นอกจากนี้ยังมีกลิ่นเฉพาะของน้ำมันที่เรียกว่ารส "ดีปฟรายเฟลเวอร์"  นอกจากกลิ่นเหล่านี้แล้ว การระเหยของความชื้นจากส่วนผสมของทอดจะทำให้อูมามิเข้มข้นขึ้นและสร้างเนื้อสัมผัสกรุบกรอบ ทั้งหมดนี้เรียกได้ว่าเป็นลักษณะเด่นของอาหารประเภทคัตสึ
ข้าวแมว

ข้าวแมว บ้างเรียก ข้าวคลุกปลาทู หรือ ข้าวขยำปลาทู เป็นอาหารไทยชนิดหนึ่ง ประกอบไปด้วยข้าวสวยคลุกกับปลาทู ซึ่งคล้ายกับอาหารของแมว จึงเป็นที่มาของชื่อ มีส่วนประกอบน้อยอย่าง ได้แก่ ปลาทูทอด (หรือย่าง, นึ่ง) ข้าวสวย พริกขี้หนูซอย หอมแดงซอย แตงกวา และผักชี รับประทานเคียงหรือราดด้วยน้ำปลาพริก ถือเป็นอาหารที่ทำได้รวดเร็ว และประหยัด ผู้สูงอายุจำนวนไม่น้อยนิยมประกอบอาหารชนิดนี้แก่ลูกหลานแบบเดียวกับที่ทำอาหารเลี้ยงแมว โดยในเว็บไซต์เอ็มไทยระบุว่า ใน พ.ศ. 2562 ต้นทุนการทำข้าวแมวมีราคาทั้งสิ้น 25.6 บาท ประกอบด้วย ปลาทูราคา 15 บาท ข้าวสวยราคา 7 บาท และเครื่องปรุงอื่น ๆ ราคา 3.6 บาท
วิธีการทำคือนำปลาทูที่ทอดหรือย่างจนสุกแล้วเลาะก้างแกะเอาเนื้อ จากนั้นนำเนื้อปลาทู ข้าวสวย น้ำปลาหรือน้ำปลาพริกที่มีรสชาติเค็มเปรี้ยวอมหวานไปคลุกเคล้าหรือขยำเข้ากับข้าวพร้อมรับประทาน โดยมีเครื่องเคราสำหรับรับประทานด้วยกัน ได้แก่ หอมแดงซอย พริกขี้หนูซอย แตงกวา มะม่วงสับหยาบ เพื่อตัดเลี่ยน โรยหน้าด้วยเนื้อปลาทูทอด (หรือย่าง, นึ่ง) ผักชี และเคียงด้วยน้ำปลาพริก
ตะวันฉาย พี.เค.แสนชัยมวยไทยยิม

ตะวันฉาย พี.เค.แสนชัยมวยไทยยิม มีชื่อจริงว่า ณรงค์ศักดิ์ แก้วมาลา (ชื่อเล่น กันต์) เกิดเมื่อวันที่ 7 เมษายน พ.ศ. 2542 เป็นนักมวยไทยชาวไทย เมื่อครั้งอยู่สังเวียนลุมพินีครั้งแรกเมื่ออายุ 14 ปี ใช้ชื่อ จตุคาม เพชรรุ่งเรือง สื่อมวลชนตั้งฉายาว่า "ซ้ายดารา" เนื่องจากถนัดซ้ายและรูปร่างหน้าตาดี
ประวัติ.
ตะวันฉายเป็นบุตรชายของนายบุญสงฆ์ แก้วมาลา กับนางธัญชนก จำปาทอง มีพี่น้องทั้งหมด 3 คน โดยเป็นบุตรคนเล็ก บิดาเป็นนักธุรกิจใหญ่ในจังหวัดชลบุรี ลงทุนร่วมกับพี่เขยและเครือญาติทำธุรกิจท่องเที่ยวในเกาะล้าน จังหวัดชลบุรี ในนาม "ทัวร์วิไลสมุทร" แต่เมื่อเกิดวิกฤตต้มยำกุ้ง ส่งผลให้กิจการต่าง ๆ ได้รับผลกระทบอย่างหนักและทยอยกันปิดตัวลง รวมถึงธุรกิจของครอบครัว
ตะวันฉายเริ่มหัดมวยตั้งแต่อายุ 7–8 ปี ฝึกหัดมวยที่ค่ายเพชรรุ่งเรือง ของครูนุ วิษณุชัย เพชรรุ่งเรือง โดยมีอนันต์ศักดิ์ เปียปลื้มเป็นครูมวยคนแรก จากนั้นเริ่มชกโชว์ที่บาร์แห่งหนึ่งแถวชายหาดเมืองพัทยา ในนามจตุคาม เพชรรุ่งเรือง และเริ่มเดินสายชกมวยเด็กในพื้นที่จังหวัดชลบุรี ในภาคตะวันออกรวมถึงอีสาน จนกระทั่งเข้ามาชกในสนามมวยเวทีลุมพินีเมื่อตอนอายุ 14 ปี ประเดิมชกกับเพชรบานเสน สว.จ.เลี่ยงเมืองนนท์ โดยชนะด้วยคะแนนเอกฉันท์
หลังเรียนจบระดับมัธยมศึกษาชั้นที่ 3 จตุคามได้ย้ายมากรุงเทพฯ โดยอยู่ภายใต้การดูแลของค่ายมวย พี.เค.แสนชัยมวยไทยยิม และใช้ชื่อ "ตะวันฉาย" นับแต่นั้น (พระจันทร์ฉาย เป็นคนตั้งให้)
ตะวันฉายสร้างชื่อให้ตัวเองได้อย่างรวดเร็ว จนในเดือนกุมภาพันธ์ 60 เขาคว้าแชมป์ประเทศไทยรุ่น 126 ปอนด์ด้วยการเอาชนะวายุน้อย เพชรเกียรติเพชร ณ สนามมวยเวทีลุมพินี ในปี 2561 ได้รางวัลนักมวยไทยยอดเยี่ยม สนามมวยเวทีลุมพินี
วันแชมเปียนชิพ.
4 ตุลาคม พ.ศ. 2563 มีการประกาศว่าตะวันฉายได้เซ็นสัญญากับวันแชมเปียนชิพ เปิดตัวครั้งแรกด้วยการชนะน็อกคู่แข่งชาวไอริช ฌอน แคลนซี
29 กันยายน พ.ศ. 2565 ได้โอกาสท้าชิงตำแหน่งแชมป์โลกวันมวยไทย รุ่นเฟเธอร์เวตกับ เพชรมรกต เพชรยินดีอะคาเดมี ตะวันฉายชนะคะแนนอย่างเอกฉันท์ ขึ้นแท่นแชมป์โลกคนใหม่
25 กุมภาพันธ์ พ.ศ. 2566 ตะวันฉายป้องกันแชมป์โลกวัน มวยไทย รุ่นเฟเธอร์เวต เป็นครั้งแรก โดยเจอกับจามาล ยูซูพอฟ ชาวตุรกี แต่ถูกตะวันฉายชนะน็อกด้วยการเตะขาจนยืนไม่ได้ ในวินาทีที 49 ของยกแรก
5 สิงหาคม พ.ศ. 2566 ตะวันฉายลงแข่งขันในกติกาคิกบอกซิงนัดแรกของรายการวันแชมเปียนชิพ โดยเจอกับดาวิต คิเรีย นักชกชาวจอร์เจีย ในกติกาคิกบ็อกซิง รุ่นเฟเธอร์เวต โดยตะวันฉายเตะซ้ายเข้าที่แขนของ ดาวิต คิเรีย ยกที่ 3 จนแขนหัก
7 ตุลาคม พ.ศ. 2566 ตะวันฉาย ชนะคะแนนไปแบบเอกฉันท์ โจ ณัฐวุฒิ ในกติกาคิกบอกซิง
22 ธันวาคม พ.ศ. 2566 ตะวันฉายป้องกันแชมป์โลกวัน มวยไทย รุ่นเฟเธอร์เวต โดยเจอกับ ซุปเปอร์บอล ชนะคะแนนไปแบบเอกฉันท์
ความสัมพันธ์ไทย–บรูไน

ไทยและบรูไนมีความสัมพันธ์ทางการทูตแบบทวิภาคี โดยบรูไนมีสถานทูตในกรุงเทพมหานคร และไทยมีสถานทูตในบันดาร์เซอรีเบอกาวัน ทั้งสองประเทศมีความสัมพันธฺแบบใกล้ชิดและอยู่ใกล้และเป็นมิตรไมตรีจิต
ประวัติ.
เรือสองลำของกองทัพเรือไทยที่มีชื่อว่า เรือหลวงโพธิ์สามต้น และเรือหลวงแม่กลองเดินทางมายังบันดาร์บรูไนในเดือนมีนาคม ค.ศ. 1971
ทั้งสองประเทศจัดตั้งความสัมพันธ์ตั้งแต่ ค.ศ. 1984 จากนั้นใน ค.ศ. 2012 สมเด็จพระราชาธิบดีสุลต่านฮัสซานัล โบลเกียห์เสด็จมายังประเทศไทย ส่วนนายกรัฐมนตรี ยิ่งลักษณ์ ชินวัตรได้เข้าร่วมพิธีอภิเษกของเจ้าหญิง ฮาจะฮ์ ฮาฟีซะฮ์ ซูรูรุล โบลเกียห์ พระราชธิดาของพระองค์ในปีเดียวกัน
เศรษฐกิจ.
ทั้งสองประเทศดำเนินความร่วมมือด้านการเกษตร พลังงาน การศึกษา และความร่วมมือด้านฮาลาล และประเทศไทยกำลังหาทางลงทุนภาคน้ำมันและก๊าซของบรูไนและพัฒนาโครงการร่วมกันในด้านพลังงานทดแทน มีการลงนามบันทึกความเข้าใจในด้านความร่วมมือด้านการเกษตร แรงงาน การเว้นการเก็บภาษีซ้อน และต่อต้านการค้ามนุษย์ ประเทศไทยเป็นผู้ให้บริการข้าวแก่บรูไน ซึ่งอยู่ในคลังข้าวของประเทศถึง 95% นอกจากนี้ บรูไนก็สนใจเรียนรู้เทคโนโลยีการผลิตข้าวจากไทย